text:
हिन्दू पतरा
हिन्दू पतरा या हिन्दू पंचांग भारत में प्रयोग होखे वाला कैलेण्डर आ पंचांग हवे। पत्रा चाहे पंचांग से तिथि, वार, नक्षत्र, योग आ करण क हिसाब रक्खल जाला। पाँच चीज क गणना कइले की कारन एके पञ्चांग कहल जाला। हिन्दू पंचांग में शक संवत आ विक्रमी संवत क प्रयोग साल की गिनती खातिर होला।
हिन्दू पंचांग सूर्य आ चंद्रमा दूनो पर आधारित गणना करेला।
सौर मास[सम्पादन]
सूर्य की आधार पर गणना कइल जाला। पृथ्वी सूर्य का चक्कर लगावेले एही से सूर्य आकाश में कौनो-न-कौनो राशि में उगत मालूम होला। बारह गो राशि आ २७ गो नक्षत्र में जवना में सूर्य जब होला ओही हिसाब से सौर मास क नाँव हो जाला। बारह गो सौर मास होला। एक महीना से दुसरा महीन में बदलाव क भी दू गो आधार बा। सायन मास अंग्रेजी कैलेण्डर की हिसाब से २१-२२-२३ तारीख के बदलेला आ निरयन सौर मास १३-१४ तारीख़ के।
साल के दू गो अयन में बाँटल जाला। उत्तरायण आ दक्षिणायन। जब सूर्य मकर रेखा से उत्तर की ओर गति शुरू करेल (खिचड़ी की बाद) त उत्तरायण शुरू होला। सतुआन की बाद जब सूर्य कर्क रेखा से दक्षिण की ओर जाला तब दक्षिणायन शुरू होला।
सायन आ निरयन की हिसाब से दू गो कर्क संक्रांति आ दू गो मकर संक्राति हो जाले।
चन्द्रमास[सम्पादन]
हिन्दू महीना चंद्रमा की कला पर आधारित होला आ एक पुर्नवासी (पूरणमासी या पूर्णिमा) से आगिला पुर्नवासी ले होला। महीना के दू गो पाख में बाँटल जाला। जवना हिस्सा में चन्द्रमा बढ़त रहे ला (अमवसा से पुर्नवासी ले) ओके अँजोरिया चाहे शुक्लपक्ष कहल जाला। जेवना हिस्सा में चंद्रमा घटे लागे ला (पुर्नवासी कि बाद से अमावसा ले) ओके अन्हरिया या कृष्णपक्ष कहल जाला। एगो पाख १३-१५ दिन क होला।
पाख में एक्कम, दुइज, तीज, चउथ, पंचिमी, छठ, सत्तिमी, अष्टिमि, नवमी, दसमी, एकादशी, दुआदसी (द्वादशी), तेरस, चतुर्दशी, आ पुर्नवासी/अमौसा (अमावस्या) तिथि होले। एगो तिथि क समय ओतना होला जेतना देर में चंद्रमा की गति की कारन, चंद्रमा आ सूर्य की बिचा में बारह अंश बीत जाय। चंद्रमा पृथ्वी क चक्कर दीर्घवृत्तीय रास्ता पर लगावेला एही से कबो ई १२ अंश क दूरी जल्दी तय हो जाले आ कबो ढेर समय लागेला आ तिथि छोट-बड़ होत रहेलिन। अमावसा कि अंत आ अँजोरिया की एक्कम क शुरुआत होले जब सूर्य आ चंद्रमा की बिचा में शून्य अंश क कोण बनेला। पुर्नवासी के ई कोण १८० अंश हो जाला मने पृथ्वी सूर्य आ चंद्रमा की बिचा में होले।
महीना क नाँव[सम्पादन]
हिन्दू महीना क नाँव क्रम से चइत, बइसाख, जेठ, असाढ़, सावन, भादो, कुआर, कातिक, अगहन, पूस, माघ, आ फागुन होला।
बाहरी कड़ी[सम्पादन]
- हिन्दू पंचांग १००० वर्षों के लिए (सन १५८३ से २५८२ तक)
- हिंदू 'पंचांग' की अवधारणा
- ई-पंचांग
- आनलाइन पंचाग
- दिनमान लघु पंचांग
- विश्व के सभी शहरों के लिये मायपंचांग डोट कोम


c: text/html

text:
होली
होली वसंत ऋतु में मनावल जाये वाला एगो महत्वपूर्ण भारतीय त्योहार ह। इ पर्व हिंदू पंचांग क अनुसार फागुन मास क पूर्णिमा के मनावल जाला ।
रंग क त्योहार कहल जाये वाला इ पर्व पारंपरिक रूप से दू दिन मनावल जाला। इ प्रमुखता से भारत अउरी नेपाल में मनावल जाला ! इ त्यौहार कई अउरी देश जौना में अल्पसंख्यक हिन्दू लोग रहेलन , उहवो धूम धाम क साथ मनावल जाला! पहिले दिन होलिका जलावल जाला, जवना के होलिका दहन भी कहल जाला। दुसरा दिन , जवना के धुरड्डी, धुलेंडी, धुरखेल या धूलिवंदन कहल जाला, लोग एक दुसरा पे रंग, अबीर-गुलाल इत्यादि फेकेलन, ढोल बजा के होली के गीत गावल जाला, अउरी घरे-घरे जाके लोगन के रंग लगावल जाला।
अइसन मानल जाला कि होली क दिन लोग पुरान कटुता के भुलाके गले मिलेलन अउरी फिर से सँगी बन जालन। एक दूसरा के रंगे अउरी गावै बजावै क दौर दुपहरिया तक चलेला। एकरा बाद नहा के सुस्तइला क बाद नया कपड़ा पहिन के सांझ के लोग एगो दुसरा क घरे मीले जालन, गले मीलेलन अउरी मिठाइ खालन ।
राग-रंग क इ लोकप्रिय पर्व वसंत क सन्देश वाहको भी ह। राग मने संगीत अउरी रंग त एकर प्रमुख अंग हइये ह, लेकिन एकरा के उत्कर्ष तक पहुँचावे वाली प्रकृति भी इ समय रंग बिरंगा यौवन क संगे आपन चरम अवस्था पे होले। फागुन महीना में मनावल जाये क कारन एके फाल्गुनी भी कहल जाला ।
होली क त्योहार वसंत पंचमी से ही शुरू हो जाला ।ओही दिने पाहिले बार गुलाल उड़ावल जाला। एही दिन से फाग और धमार क गाना शुरू हो जाला। खेत में सरसो खिल उठेले। बाग- बगइचा में फूल क आकर्षक छटा छा जाला । पेड़-पौधे, पशु-पक्षी और मनुष्य सब उल्लास से परिपूर्ण हो जाते हैं। खेतों में गेहूँ की बालियाँ इठलाने लगती हैं। किसानों का ह्रदय ख़ुशी से नाच उठता है। बच्चे-बूढ़े सभी व्यक्ति सब कुछ संकोच और रूढ़ियाँ भूलकर ढोलक-झाँझ-मंजीरों की धुन के साथ नृत्य-संगीत व रंगों में डूब जाते हैं। चारों तरफ़ रंगों की फुहार फूट पड़ती है। होली के दिन आम्र मंजरी तथा चंदन को मिलाकर खाने का बड़ा माहात्म्य ह।

robotstxt: allowed

filter: keep


text:
नक्सल प्रभावित जहानाबाद का नाम से भलही लोग के साँस रुक जात होखे बाकिर ओहिजा के गलियन मेंखूब खेलल बाड़े हैदर काजमी. एही चलते उनुका हर फिल्म में जहानाबाद के रंगबाजी नजर आवेला. अपराध पर बनल हिन्दी फिल्म “पथ” का बाद जहानाबाद के एह रंगबाज स्टार के पहिलका भोजपुरी फिल्म “रंगबाज” पूरा हो चुकल बा. फिल्म के निर्देशक शिवराम यादव यूपी के अपराध जगत के बहुते नजीक से देखले बाड़न. फिल्म के नायिका बाड़ी रानी चटर्जी. हैदर काजमी आ रानी चटर्जी दुनु जने निर्देशक शिवराम यादव के तारीफ करत कहले कि फिल्म “रंगबाज” एक्शन पैक्ड होखला का बावजूद इमोशनल आ इंटरटेनमेंट फिल्म होखी आ एकर सफलता तय बा. देवरिया निवासी निर्देशक शिवराम यादव के कहना बा कि एह फिल्म से हैदर काजमी जइसन मजगर कलाकार भोजपुरी सिनेमा के मिल रहल बा. फिल्म में हैदर आ रानी के केमिस्ट्री बहुते बढ़िया रहल.
(स्रोत – शशिकांत सिंह)


text:
मायावती के माँग बा कि शिक्षा का अधिकार अधिनियम लागू करे खातिर केन्द्र राज्य सरकारन के वित्तीय भार के वहन करो। मायावती एहिजा प्रधानमंत्री डॉ मनमोहन सिंह के शनिचर के एगो पत्र में लिखली कि संविधान के व्यवस्था के अनुसार शिक्षा के समवर्ती सूची में शामिल कइल गइल बाटे। अइसन हालत में ई जरुरी बा कि शिक्षा का अधिकार अधिनियम के सम्बन्ध में केन्द्र सरकार द्वारा राज्यन से औपचारिक विचार- विमर्श कइला का संगे-संगे एकरा क्रियान्वयन खातिर समुचित वित्तीय व्यवस्था भी करे के चाहीं।
मुख्यमंत्री आगे लिखले बाडी कि भारत सरकार शिक्षा के अधिकार के अधिनियम त बना दिहले बाटे, लेकिन एह अधिनियम के क्रियान्वयन खातिर आवश्यक आर्थिक व्यवस्था नइखे कइले। एह अधिनियम के लागू करे में 45 प्रतिशत धनराशि के व्यवस्था राज्य सरकार के करे के पडी। मायावती इहो लिखले बाडी कि अधिनियम के क्रियान्वयन खातिर राज्य सरकार के करीब 8000 करोड रूपया के व्यवस्था करे के पडी, जवन कि प्रदेश के वर्तमान आर्थिक स्थिति के देखते हुए सम्भव नइखे।
मायावती अपना पत्र में केन्द्र सरकार से अनुरोध कइले बाडी कि अगर भारत सरकार शिक्षा के अधिकार अधिनियम के गम्भीरतापूर्व लागू कइल चाह तिया, त ओह के उत्तर प्रदेश सरकार के पूरा पइसा उपलब्ध कराये के चाहीं। मुख्यमंत्री उम्मेद जाहिर कइले बाडी कि एह महत्वपूर्ण मुद्दा पर केन्द्र सरकार गम्भीरतापूर्वक विचार कर के सकारात्मक निर्णय ली। मायावती के अनुसार केन्द्र सरकार द्वारा लागू कइल एह शिक्षा का अधिकार अधिनियम के उत्तर प्रदेश में अमली जामा पहनाये खातिर एक साल में करीब 18,000 करोड रूपया के जरूरत पडी, जवना में राज्य सरकार के 45 प्रतिशत के धनराशि के व्यवस्था करे के पडी।
एहिजा ई बतावल जरुरी होई कि उत्तर प्रदेश सरकार पिछला 2-3 साल में मायावती आ कुछ अउर दलित नेता के मूर्ति आ पार्क बनाये के नाम पर सैकडों करोड रुपया खर्च कर चुकल बिया। सुप्रीम कोर्ट अउर बाकी विपक्षी पार्टियन के विरोध के बावजुद मायावती काल्हे एह मूर्तियन के सुरक्षा खातिर अलग से सिपाहियन के भर्ती के भी घोषणा कइली। एकरा अलावा कुछ दिन पहिले मायावती अपना नोटन के माला खातिर भी खासा चर्चा में रहली। कुल मिला के कहल जा सकेला कि मायावती का लगे अपना मूर्ति खातिर पइसा बा, ओकर सुरक्षा खातिर पइसा बा, लेकिन देश के भविष्य कहल जाये वाला लइकन के पढाई खातिर पइसा नइखे।


text:
पुलिस के कहनाम बा कि गुप्त सूचना मिलल रहे कि जेल में बंद बाहुबली पूर्व सांसद शहाबुद्दीन बाहरी लोगन से फोन से बातचीत कइ रहल बाडन। एही सूचना के आधार पर जेल में छापामारी कइल गइल। छापामारी के दौरान शहाबुद्दीन के वार्ड से तीन गो मोबाइल फोन, तीन गो सीम कार्ड अउर एगो चार्जर समेत कई गो आपत्तिजनक चीज बरामद भइल।
पुलिस के मानना बा कि बिहार विधानसभा चुनाव के संदर्भ में शहाबुद्दीन मतदाता लोगन से बात करत रहलन। वइसे एह मामला में पुलिस छानबीन कर रहल बिया, आ मोबाइल फोन के रेकार्ड भी निकलवावल जा रहल बाटे, जवना से पता चली कि शहाबुद्दीन आखिर केकरा-केकरा से बात करत रहलन। एहिजा ई बतावल जरुरी बा कि शहाबुद्दीन जेएनयू के छात्र नेता चंद्रशेखर के हत्या समेत छह से बेसी आपराधिक मामला में जेल में बंद बाडन।


text:
राजा भोज के नगरी में भोजपुरी साहित्य संगोष्ठी के आयोजन
भोजपुरी साहित्य अकादमी मध्यप्रदेश के तत्वाधान में भोजपुरी साहित्य संगोष्ठी राजा भोज के नगरी भोपाल में आयोजित भईल. एह साहित्य संगोष्ठी में करीब 15 गो भोजपुरी के साहित्यकार आ विद्वान शामिल भइले. संगोष्ठी के कुल तीन गो सत्र चलल जवना में भोजपुरी साहित्य, भोजपुरी लोककला, 'भोजपुरी नाटक', भोजपुरी काव्य आदि प विस्तार से चर्चा भईल.
कहां के राजा भोज कहां के भोजपुरी?
राजा भोज भोपाल के अउर भोजपुरी बिहार के? ई कइसे हो गइल. ई सवाल जब हम मध्य प्रदेश के मुख्यमंत्री शिवराज सिंह चौहान के सोझा रखनी तऽ एकबारगी ऊ अवाक रह गइलें. जब उनका मुंह से कवनो शब्द ना निकलल. तऽ हम फेर उनका से कहनी- रउआ या तऽ राजा भोज के साथे भोजपुरी के रिश्ता के स्वीकार करीं, चाहे इंकार करीं आ चाहे एह विषय पऽ शोध कराई. तनिका देर खामोश रहला के बाद शिवराज सिंह कहलन हम जरूर एह पऽ शोध कराइब. पीपली लाइव फिलिम के गाना याद करीं - सखी संइयां तो खूबै कमात हैं, महंगाई डायन खाये जात है. ई गाना मध्य प्रदेश के एगो लोकगीत पऽ आधारित बा. एह गाना में भोजपुरी के पुट साफ-साफ लउकता. मध्य प्रदेश में इतिहास प्रसिद्ध राजा भोज के मौजूदगी के जतना अकाट्य प्रमाण बा ओतनहीं बिहार में मालवा के परमार वंशीय राजा भोज के भाग के आवे आ डुमरांव में नगर बसावे के प्रमाण बा. माने ई कि मालवा के राजा भोज आ भोजपुरी के
सत्याग्रहियन के बढ़त बा दिल्ली के ओर कदम
जल, जंगल अउर जमीन के लड़ाई खातिर निकलल सत्याग्रहियन के कदम दिल्ली की ओर बढ़ते जा रहल बा. दूसरे दिन मुरैना के बानमौर से पदयात्रा शुरु क के नूरावाद तक के रास्ता तय कइल गइल. एकता परिषद के अगुवाई में बुधवार के ग्वालियर से शुरू भइल जनसत्याग्रह में 50 हजार से जादा लोग चल रहल बा.
बनारस में अंतर्राष्ट्रीय बौद्ध सम्मेलन के शुभारम्भ
देश के सांस्कृतिक राजधानी कहल जाये वाला बनारस में आजु केंद्रीय पर्यटन मंत्री सुबोधकांत सहाय तीन दिन तक चले वाला अंतर्राष्ट्रीय बौद्ध सम्मेलन के उद्घाटन कइलन. समारोह में 27गो देशन के 200 से जादा प्रतिनिधि हिस्सा ले रहल बाड़े.
देवघर के सत्संग आश्रम में भगदड़ से नौ लोगन के गइल जान
देवघर जिला में सोमवार के एगो धार्मिक समागम में भगदड़ मचे से आठ मेहरारूअन समेत नौ लोगन के मौत हो गइल. पुलिस अधीक्षक सुबोध प्रसाद बतइले कि भगदड़ एगो धार्मिक समागम में मचल रहे. आधिकारिक सूत्र के मोताबिक देवघर में सत्संग आश्रम में प्रार्थना करे घरी मचल भगदड़ में कम-से-कम 15 लोग घायलो हो गइल बाड़े.
ब्लॉग
चीन साइबर युद्ध के पूरा तइयारी में बा, भारत अबहियों सूतल बा!
हो सकेला कि पश्चिमी देशन के ओर से अटकावल रोड़ा सब के वजह से गणराज्य चीन औद्योगिक क्रांति के बारे में शुरुआती तौर पऽ अपेक्षित सफलता हासिल करे में पिछड़ गइल होखे बाकिर आजु स्थिति ई बिया कि ऊ लोग कहवां बा अउर चीन पिछला साढ़े तीन बरिस में आर्थिक विकास के उतार-चढ़ाव भरल दौर के बादो उभरत आर्थिक ताकत बा. अतीत से सीखत चीन आजु आभासी क्रांतियो के अगुवा बने के पूरा तरे बेताब बा, अतने ना ऊ एह क्षेत्र में जादा से जादा संभावित सफलता हासिल कऽ लीहल चाहत बा. सांच तऽ ई बा कि दोसर देशन के साथे साइबरवार के सघन प्रतिस्पर्धी आभासी दुनिया में ऊ एगो कदम आगे ही बा. एहू बेर ऊ सुस्त पड़े वाला नइखी, बलुक ऊ आपन सबसे चहेता लक्ष्य यानी सुपर पावर बने के ओर तेजी से बढ़ रहल बा!
अरिंदम चौधरी
नकदी के भुनावे के कोशिश
बहस अउर तर्क के श्रृंखला के बाद मौजूदा सरकार आखिर में सीधा सब्सिडी के खराबी के एहसास कइलस अउर सीधा नकद हस्तांतरण के लागू करे खातिर आपन इरादा के घोषणा कइलस. एकरा में कवनो शक नइखे कि सब्सिडी हमेशा अउर शायदे ही कवनो अपना असली लाभार्थियन तक पहुंचल होखे. हमेशा देखल जाला कि सब्सिडी निर्धारित सीमा के नीचे वालन खातिर होखेला अउर ओकर लाभ उनका मिलेला जे तय सीमा के शीर्ष पऽ होखे. एह तरे, आम भारतीयन से कर के रूप में एकत्र धन के लाभ उनका के नइखे मिल पा रहल जेकरा खातिर जुटावल गइल रहे बलुक ऊ धन अपरोक्ष रूप से अमीरन के खजाना में पहुंच जात बा.
प्रसून एस. मजूमदार
खाली झुनझुन्ना से ना मानी भोजपुरिया लोग
बात भोजपुरी समेत मय भारतीय भासा बोले वाला लोगन के रोजी रोजगार से जुड़ल बा. भोजपुरिया लोग खाली अठवां अनुसूची के मान्यता के झुनझुन्ना से फुसुले वाला नइखे. एकरा चाहीं एकर वाजिब हक....
ओंकारेश्वर पांडेय
एगो जहरीला कहानी
एनिमल प्लैनेट पऽ ऊ भरल पड़ल बाड़े. नेट जियो वाइल्ड के भी ईहे हाल बा. एह तरे समझीं कि चैनलन पऽ सांप अउर नयका जमाना के सपेरा (हरपेटोलॉजिस्ट) भरल बाड़े. ऑस्टिन स्वीवेंस, जेफ कॉरविन, ब्रैडी बार (जे लोग ई सब शुरू कइल) आ दिवंगत स्टीव अर्विन के साथे सांपन से खेले वाला अपना गेरी मार्टिन जानवरन से जुड़ल चैनलन पऽ प्राइम टाइम पऽ नजर आ रहल बाड़े. ई लोग कार्यक्रम के बहुत दिलचस्प बना देवेलन. अतना तऽ हम दावा से कह सकत बानी. कूकुर-बिलारिन के चाहे वाला लोग अउर ईहां तक कि बानर आ सफेद चूहन के पसंद करे वालन के भी सांप के नाम सुनते झुरझुरी आ जाला.
प्रशांतो बॅनर्जी


text:
असलम शेख प्रोड्क्शन आ सी.पी.आई. मुवीज का बैनर में सुजीत तिवारी के प्रस्तुति ‘रखवाला’ फिलिम के शुटिंग पिछला दिने मुम्बई आ जौनपुर के लोकेशनन पर पूरा लिहल गइल. निर्माता इश्तियाक शेख ‘बंटी’ आ रीतु शर्मा के बनावल एह फिल्म में दिनेश लाल यादव ‘निरहुआ’, रिंकु घोष, अवधेश मिश्रा, संजय पाण्डे, ब्रजेश त्रिपाठी, माया यादव, संतोष श्रीवास्तव, सोनिया मिश्रा, पुनम वर्मा, मनोज भावुक के प्रमुख भुमिका बा.
लेखक-निर्देशक असलम शेख, संगीतकार धनंजय मिश्रा, गीतकार विनय बिहारी आ प्यारे लाल यादव, सह निर्माता विक्की कक्कड़ आ बिलकीस शेख, अउर कार्यकारी निर्माता अशोक कक्कड़. एह पारिवारिक मनोरंजन देबे वाली फिलिम के आजुकाल्ह संपादन के काम चलत बा.
(प्रशांत निशांत के रपट)


text:
रामभद्राचार्य
जगदगुरु रामानंदाचार्य स्वामी रामभद्राचार्य चित्रकूट, भारत में रहल एक हिन्दू धार्मिक नेता बा।[१]
जनम[सम्पादन]
जगद्गुरु रामानंदाचार्य स्वामी रामभद्राचार्य के जनम सरयूपारीण ब्राह्मण कुल के वशिष्ठ गोत्र मे होइल रहे। १४ जनवरी १९५०, माघ महिना के कृष्णपक्ष एकादशी के मकर संकरान्ति के शुभ अवसर पे अनुराधा नक्षत्र मे, प्रातः काल के १०.३४ मे महाराजश्री शरीर धारण कैयले। जौनपुर के अंतर्गत शाण्डिखुर्द नामक स्थान में ब्राह्मण दम्पति पंडित राजदेव मिश्र और शची मैया के इनकर माता-पिता बनले के सौभाग्य प्राप्त होइल। आचार्यजी के पूज्य बाबा पंडित सूर्यबली मिश्रजी के बहिन गिरधरलाल के प्रेमी भक्त रहली त एही कारण उनकर नाम भी "गिरिधर" नाम रखल गईल।
आधार[सम्पादन]
- ↑ दिनकर, डॉ. वागीश (2008) (हिन्दी में). श्रीभार्गवराघवीयम् मीमांसा [श्रीभार्गवराघवीयम् में छानबीन]. दिल्ली, भारत: देशभरती प्रकाशन. ISBN 978-81-908276-6-9.


text:
द संडे इंडियन छपले बा भोजपुरी के 20 गो कहानी. एकरा में रउरा पढी जानल मानल कहानीकार शिवपूजन सहाय, गिरिजाशंकर राय, रमाशंकर श्रीवास्तव, भगवती प्रसाद द्विवेदी, अशोक द्विवेदी, डॉ. आशारानी लाल अउर डॉ. विवेकी राय के अलावा कइगो लेखकन के कहानी. पढ़े खातिर कहानी के शीर्षक प क्लिक करीं.
1. 'करिया कोट'
डॉ. आशारानी लाल
ई संजोगे रहे कि ओह दिने दिदिया कचहरी के राहे केनियो जात रही, कि अचानके थथम गइली आ लगली सोंचे. आपन आंखि के ऊ कई बेर मलली तबो विश्वास ना पड़े, फेरू निगिचा जाके देखली त इत्मीनान भइल, कि सांचो ई बीने हई. ई बीना कब से करिया कोट पहिने लगली, ऊ ना सोच पवली. इनकर त जिनगिए बदल गइल बा. आगे पढ़ी...
2. छरमतिया
सतीश प्रसाद सिन्हा
बड़की-बड़की आंख. धनुख लेखा तनल-तनल भौं. सुग्गा नियन उठल नाक. करिया-करिया घुंघुरूआ केस. मजगर सेनुर से भरल मांग. लिलार प सेनुरे के बड़ लाल टीका. कद साधारण. रंग गाढ़ा सांवर. देह से स्वस्थ आ चिकन-चाकन. छरमतिया आपन मुसहर टोला के एगो देखनउक मेहरारू रहे. ओकरा के जे देखे, ऊ देखते रह जाव. बाकिर केहू के ओकरा पंजरा ठेके के हिम्मत ना जुटो.
3. बिआह
जौहर शफियाबादी
बिआह के नाम सुनते जहां मन गद गद हो जाला, उंहवे बिआह कटवा के नाम सुनते जिऊ जर जाला. बाकी बिआह आ बिआहकटवा दूनो एके सिक्का के दूगो पहलू हवे. कुछ लोग बिआहकटवा के बाउर आदमी समझेलें बाकिर कबो-कबो बिआह कटवन के चलते लइकी वालन के कल्यानो हो जाला. जहां जे दू चार बेर कवनो लइका के बिआह कटल कि ओह बबुआ के भाव कम भइल. जहां चार लाख के मांग होत होखे, जदि दू बेरा ऊ लइका प बिआहकटवा महापुरुष के कृपा हो जाय त पचासो साठ हजार प सौदा पट सकेला.
4. मछरी
रामेश्वर सिंह कश्यप
ताल के पानी में गोड़ लटका के कुंती ढेर देर से बइठल रहे. गोड़ के अंगुरिन में पानी के लहर रेसम के डोरा लेखा अझुरा-अझुरा जात रहे आ सुपुली में रह-रह के कनकनी उठत रहे जे गुदगुदी बन के हाड़ में फइल जात रहे. कबहूं, झिंगवा मछरी एंड़ी भिरी आके कुलबुलाए लागत रही सन, त सऊंसे देह गनगना जात रहे.
5. कुंदन सिंह-केसर बाई
आचार्य शिवपूजन सहाय
उठत जवानी रहे दूनों के. ओह जवानी पर भी अइसन चिक्कन पानी रहे कि देखनिहार के आंखि बिछिलात चले. गांव के लोग कहे कि बरम्हा का दुआरे जब सुघराई बंटात रहे तब सबसे पहिले ईहे दूनों बेकती पहुंचले. सचमुच दूनों आप-आपके सुग्घर. बिआह का बेर मांड़ो में देखनिहार का धरनिहार लागल रहे. घर-परिवार में केहू ना रहे.
6. चुनरी
कृपा शंकर प्रसाद
अब त रंग में भंग परिये गइल रहे. दरोगा जी के जगि में अइसन असगुन! जतना लोग ओतना बाति. आधा मिनट के अन्दरे लोग पागल के लागल तडि़आवे. एगो पागल के पीछे अतना आलम ओकरा के पकड़े खातिर पगलाइल धउरत रहे. भइल ई रहे...
7. दुलहा के माथे मउर सोभे
जनार्दन तिवारी
अब त रंग में भंग परिये गइल रहे. दरोगा जी के जगि में अइसन असगुन! जतना लोग ओतना बाति. आधा मिनट के अन्दरे लोग पागल के लागल तडि़आवे. एगो पागल के पीछे अतना आलम ओकरा के पकड़े खातिर पगलाइल धउरत रहे. भइल ई रहे -
8. मकसद...
शिव दयाल
हमरा के फूलमती चाची से जरूरे मिले के कहल गइल रहे. सामुदायिक विकास से जुड़ल एगो काम खातिर हमरा ओह गांव जाए के रहे. हमरा साथे दू गो सहयोगियो रहलन. अचरज के बात ई रहे कि राष्ट्रीय राजमार्ग प हिचकोला खात आवत हमनी के गाड़ी कच्चा रास्ता प आराम से चलत रहे. डेढ़-दू कोस चलला के बाद ई रास्ता पगडंडी में बदल गइल त हमनी के गाड़ी छोड़े के पड़ल. एक फलांग आगे गांव रहे.
9. सुविधा के शहर में सांप
तैयब हुसैन पीड़ित
आज अखबार खोललीं त गिनती में बाघन के संख्या बढ़ गइल रहे. जान के जइसे जान आइल. केतना अजब लागत बा, काल्ह तक देखल गिद्धन के अलोपित हो गइल. कठफोड़वा के पेड़ के तना प सट के 'टिर्र-टिर्र' कइल, फेर देरी ले लमहर ठोढ़ से 'ठक्-ठक्क' करत ओके फोड़ल.
मीडिया में पर्यावरण प बड़ चिन्ता लउकेला.
डॉ. अशोक द्विवेदी
अब टिसुरी के घरे कवनो बात होखे आ चउधरी ग्यान सिंह से छिपल रहि जाव भला. ऊ का खाला, का पहिरेला, के गोंने जिएला-मूवेला चउधरी कुल जानेलन. ऊ अनेरिहे चउधरी थोरे भइल बाडऩ. कुछ चउधुराहट बा तबे नू. टिसुरिया त उनकर हरवाहे ठहरल. ओकर आ ओकरा बाल-बच्चा का एक-एक हरकत के गिनती उनका पास बा.
11. बाट जोहत
भगवती प्रसाद द्विवेदी
पति के परमेश्वर मानेवाली तीन गो भारतीय नारी के कहानी जे लोग के समूचा जिनगी आपन पति के बाट जोहत निक
12. सन्यास के नेवता
डॉ. रमाशंकर श्रीवास्तव
नेवता देखते मन चटक गइल. आहि दादा, हे भदवारी में ई बिआह के नेवता कहां से. गिरधारी भगत बहरा के नेवता जल्दी छूअस ना, दोसरे से पढ़वा लेस. अपने छूइहें त ओकरा पहिले हाथगोड़ धो के मुंह में कुछ डलिहें-मुंह मीठ करिहें तब भोले बाबा के नाम लेके नेवता के लिफाफा खोलिहें. अब त नेवता लेके आवे वाला हजाम ठाकुर लोग दुलुम हो गइल.
13. परदेस...
सलिल सुधाकर
ऊ बिल्डिंग से नीचे उतरल तब गार्र्डेन वाला कोना प लोग जमा रहे. ऊ आपन मोटरसाइकिल स्टार्ट करे लागल त कई लोग ओकरा के घूम के देखल. एगो अनजान डर ओकरा रीढ़ के हड्डी में रेंग गइल रहे. पता ना काहे आजकाल ऊ जब आपन ऑफिस से वापिस आवेला तब आ जब दफ्तर जाए खातिर बाहर निकलेला तब बिल्डिंग के आस-पास कुछ लोग के एके होके रहस्यमय ढंग से बतियावत देखेला. फेर मय दिन ऊ दफ्तर आ घर में तनाव से तडफ़ड़ात बेचैन रहेला.
14. अप्रिय हितैषी
अमरकांत
रामसुख लाल हमेसा नीमन सोचेलन अउर नीमन करेलन भी, बाकिर सब बात में उनकरा अपयसे काहें मिलेला? उनकर पत्नी गुस्सा के कहेली, ''रउआ चुपचाप घर में काहे ना बइठीं ना, सब जगह बेमतलब के लुप-लुप पहुंच जाइला आ ओइसने बातो करे लागीं ला. एकरा से राउर इज्जत दू कौड़ी के हो गईल बा अउर दूसरा लोग के नजर में हमहूं हल्का पड़ गईल बानी.''
15. धरम के नाम कठमउग
नारायण सिंह
उनका अपना नौनिहाल प भरोसा रहे. उनकर नजर आशा के ओह किरन प झुकि गइल. नौनिहाल जी उनका बगल में अपना बपसी के कुरता पकड़ले खाकी नेकर में चरखाना के कमीज आधा खोंसले आधा पताखा लेखा फहरवले, कड़ुआ तेल से सनाइल आपन कोंहड़ा लेखा मुंडी उठा के मेला के भीड़ में भुलाइल बाछा लेखा चावा प खड़ा होके पता ना केने तिकवत रहलन.
16. फेनुस
रामनाथ राजेश
ओह दिन गबुदना एक दम गेना लेखा उछलत आइल रहे. असहूं ऊ हमेशा बत्तीसी देखाइएके बोलेला. हम ओकरा के कब से जानतानी ठीक से नइखीं कह सकत. भंइसी के चरवाही में जब जाइब त देखब कि टोला भर के भंइस ऊ अकेलहीं हांकता. सांच कहीं त हमनी के चरवाही में गबुदना के रहते कवनो चिंता ना रहल.
17. नयकी दुल्हनिया
अमर सिंह भिक्षुक
ई कुल बतकही खदेरन के सुना दिहलस फुलझरिया. उनुकर कपार बथे लागल. खीस त एतना बरल कि मंगरी के ढठिया दिहीं, बाकिर दिन जे धरा गइल रहे. ई कइला से लोग-बाग का सोची. एहसे नीक बा कि ओकरा के बियाहे बिदाई क दिहीं. जवन होई देखल जाई. भावना आ विचार जब आपस में मिलेला तबे निश्चय के जनम होला. आ निश्चय क्रिया में बदलेला. खदेरन के निश्चय क्रिया में रूपांतरित होखे लागल, आ ऊ बियाह के तइयारी में जुट गइलन.
18. लइका
गंगा प्रसाद विमल
अटारी के कवनों तल्ला से एगो लइका अंगना के एकदम बीचे में आके गिरल रहे. जब ले लोगन के धेयान लइका के ओर जाइत, ओकरा मुंह से लोहू गिर के ऐने-ओने बटे लागल. गिरला के चोट से बेहोस लइका के कपार एक ओरे लुढ़ुक गइल.
19. झूरी काका...
गिरीजेश राय जी
गांव में खबर फइलल 'झूरी काका मू गइलन' जे सुने ऊ एक बेर ठक हो जाव. जइसे बिच्छी के जहर चढ़ेला ओही तरे ई खबर गांव में फइलत जाव. खबर सुनते झूरी काका के चेहरा नजर का सोझा खाड़ हो जाव. अध पाकल बार संवारल, रंग-कद-काठी नीमन, अधबंहिया बगल में जेब वाली सीयल गंजी, फेटामार के धोती पहिरले, कान्ह प मारकीन के गमछा जवन ओढ़े आ पहिरे दूनो के काम आवे
20. गुरूजन आंदोलन
डॉ. विवेकी राय
एगो सभा भइलि. हमहूं चोंहपलीं. मजा आ गइल. अइसन सभा ना देखलीं आ ना सुनलीं. संजोग से ऊ चारू जना जुटि गइल रहलन. ऊ लोग न त एक पार्टी के लोग हवे आ न त एक गांव के रहवइयां. बस, दोस्ती एही से बा कि चारू जना चुनाव में हारल हवन. अब ई लोग रचनात्मक काम करे निकलल बाडऩ. गुनि-मथि के ई सभा बटोरले बाडऩ. एह सभा के अइसन-तइसन मति बूझीं.


text:
भोजपुरी के युवा स्टार जूनियर निरहुआ प्रवेश लाल यादव अब नयकी अदाकारा मेघा घोष से नैन लड़इहें. मेघा के खूबसूरती प्रवेश के अतना दिवाना बना दिहले बिया कि अब ऊ ओकरा के आपन बनावे के सोच लिहले बाड़न. आ ई सब कुछ रउरा देखब ट्राकी फ्रेम्स के बैनर में बनत निर्माता स्वप्नदीप के फिल्म “राजा के रानी से प्यार हो गईल” में. एह फिल्म में प्रवेश आ उड़िया बांग्ला फिलिमन के अभिनेत्री रहल मेघा घोष के लव एंगल बा. बतावल जात बा कि “राजा के रानी से प्यार हो गईल” एगो कम्पलीट रोमांटिक फिलिम बावे. एह में शुभीओ शर्मा बाड़ी.
फिल्म के निर्देशन स्वप्नदीप आ शैलेश पाण्डेय कइले बाड़े. गीतकार हउवे प्यारेलाल यादव, श्याम देहाती आ बिपिन बहार. संगीत हवे राजेश-राजनीश के. आ कलाकारन में शामिल बाड़े संजय पाण्डेय, राज गौतम, राजीव पाण्डेय, मेहनाज आ गोविंद पाठक वगैरह.
(स्रोत – प्रशांत – निशान्त)


text:
नदिया के पार (१९८२)
नदिया के पार भोजपुरी-अवधी की मिलल जुलल हिंदी भाषा में बनल एगो सिनेमा बा। राजश्री बैनर में बनल ए फिलिम में सचिन आ साधना मेन रोल में रहे लोग आ ए फिलिम क डाइरेक्टर हिरेन नाग आ प्रोड्यूसर ताराचंद बड़जात्या रहलें। फिलिम क कहानी उत्तर प्रदेश की गाँव में घटित होत देखावल गइल बा। फिलिम क कहानी केशव प्रसाद मिश्र की हिंदी उपन्यास कोहबर की शर्त की ऊपर आधारित रहे।
रवीन्द्र जैन की मधुर संगीत से सजल ए फिलिम क कई गो गाना बहुत परसिद्ध भइल रहे जइसे कि - कौन दिसा में ले के चला रे बटोहिया..., अउरी साँची कहीं तोहरे आवन से भउजी...।
फिलिम में ओ समय की गाँव क परिवेश देखावल गइल बा आ फिलिम क काफी हिस्सा क शूटिंग जौनपुर जिला की सिकरारा में भइल रहे।
फिलिम कई साल लगातार इलाहाबाद में हॉउसफुल चलल। १९९४ में एही फिलिम के फ़िर से बदलाव कइके हम आपके हैं कौन फिलिम बनावल गइल।
कहानी[सम्पादन]
फिलिम क कहानी हिंदी उपन्यास कोहबर की शर्त पर आधारित रहे।
एगो गाँव में एक ठो किसान बाभन आ उनकर दू गो भतीजा ओंकार (इन्दर ठाकुर) आ चन्दन (सचिन) रहत बा लोग। ओंकार बेमार पड़ जालें आ दुसरा गाँव क एगो बैद जी उनकर इलाज करे लें। इलाज की बाद बैद जी की बड़की लइकी रूपा (मिताली) से ओंकार क बियाह हो जाला। रूपा क जचगी होखे वाला रहेला त उनकर छोट बहिन गुंजा (साधना सिंह) आवेली गुंजा आ चन्दन में प्रेम हो जाला आ ई जान के रूपा उन्हान लोगन क बियाह करावे में मदद करे के कहेली। ई बात खाली रूपा के मालुम रहेला आ उनकर अचानक मौत हो जाला
बैद जी आ ओंकार क चचा लोग ई तय करेला कि ओंकार आ गुंजा क शादी हो जाय। लेकिन बियाह की रसम से ठीक पहिले लोगन के चन्दन आ गुंजा की प्रेम क पता चल जाला आ तब चन्दन आ गुंजा क बियाह हो जाला।


text: पिछला दिने भोजपुरी फिल्म “आखिरी रास्ता” के संगीत एगो रंगारंग कार्यक्रम में मुंबई का ट्रायो डिजिटल स्टूडियो में रिलीज कइल गइल आ एह मौका पर निरहुआ के एगो नया फिलिम के, जवना के अबही नाम नइखै फाइनल भइल, के मुहुर्तो करावल गइल. “आखिरी रास्ता” में नायक दिनेश लाल यादव निरहुआ गँवई नवजवान के किरदार कइले बाड़न. उनका साथे तीन गो नायिका बाड़ी, पाखी हेगडे, मोनालिसा, आ रिंकू घोष. म्यूजिक रिलीज का मौका पर तीनो नायिका निरहुआ का साथे मौजूद रहली. “आखिरी रास्ता” के निर्माण प्रियंका पिक्चर्स का बैनर में के एस साईं बाबा कइले बाड़न आ निर्देशक हवें जी सुब्बाराव. विनय बिहारी आ प्यारेलाल यादव के लिखल गीतन के संगीतबद्ध कइले बाड़न राजेश रजनीश. निर्माता निर्देशक के दावा बा कि फिल्म बहुते मनोरंजक बन रहल बा. (स्रोत : प्रशान्त निशान्त)


text:
बिहार के बक्सर जिला के अरियांव गांव के लोग का एही जज्बा का तहत इंजीनियरिंग कालेज बनवाये खातिर ना सिर्फ आपन जमीन दान में दे दिहल, बल्कि अनापत्ति प्रमाण पत्र खातिर 35 लाख रुपया के धनराशि भी आपस में चंदा करके जुटा लिहल। एह गांव के लोग एहिजा आधी रोटी खाके भी गांव में इंजीनियरिंग कालेज खुलवाये के संकल्प लेले बा। आ ओर संकल्प के पूरा करे खातिर आपन बेशकीमती बीस एकड़ जमीन त दान कइलही बा, घर-घर से चंदा भी जुटवले बा, जवना से कालेज के भवन के निर्माण शुरू हो गइल बाटे। एह गांव में विद्यादान सोसाइटी का ओर से बनावल जा रहल एह तकनीकी व प्रबंधन संस्थान के राज्य सरकार से अनापत्ति प्रमाणपत्र आ अखिल भारतीय तकनीकी शिक्षा परिषद से मंजूरी मिल चुकल बाटे। एही साल अगस्त से एहिजा चार ट्रेड में पढ़ाई शुरु होखे के संभावना बा।
गांव वालन के जज्बा के अंदाज एही से लगावल जा सकेला कि गांव के किसान सारंगधर सिंह कालेज खातिर तीन एकड़ जमीन दान दे दिहले, जबकि शिवयश सिंह, रामबहादुर सिंह, परशुराम सिंह, रामाकांत सिंह, अवधेश सिंह आ अजब दयाल सिंह जइसन कई गो किसान मुफ्त में ही आपन जमीन सोसाइटी के नाम रजिस्ट्री कर दिहल। एकरा अलावा ई लोग भवन निर्माण खातिर भी कार सेवा कइ रहल बाटे। अब ले कालेज भवन के नींव में खर्च राशि आ एनओसी खातिर राज्य सरकार के पैंतीस लाख रुपया गांव वाला लोगन के जुटाइल चंदा के रकम से ही दिहल गइल बाटे। निर्माण कार्य में योगदान खातिर किसान चतुर्भुज सिंह आपन किसान विकास पत्र भी तुड़वा चुकल बाडे। कालेज खातिर आसपास के गांवन में घर-घर जाके चंदा जुटाये में लागल मनोज सिंह के कहनाम बा कि गांव वाला लोग स्वेच्छा से पांच सौ से लेके इक्कीस हजार तक दान दे रहल बाटे।
एह कालेज का सपना देखे वाले आ सोसाइटी के अध्यक्ष (रक्षा अनुसंधान विकास संस्थान [डीआरडीओ] के पूर्व वैज्ञानिक) सूर्य कुमार सिंह बतवलन कि गांव वालन के सहयोग से इंजीनियरिंग कालेज आकार ले रहल बाटे। जमीन छोड़के ग्यारह करोड़ के एह प्रोजेक्ट पर अब तक एनओसी लेवे आ निर्माण कार्य में डेढ़ करोड़ रुपया खर्च हो चुकल बाटे। ई धनराशि गांव वालन के मदद से ही एकत्रित हो सकल बा। वइसे गांव वालन के एह लगन के देख के अब बैंक भी मदद खातिर तैयार हो रहल बाटे। सिंह के कहनाम बा कि पहिला चरण में एआईसीटीई से कंप्यूटर साइंस, इलेक्ट्रानिक एण्ड कम्यूनिकेशन, इन्फारमेशन टेक्नोलाजी आ इलेक्ट्रानिक एंड एलेक्ट्रिकल ट्रेड में साठ-साठ सीटन के अनुमति मिलल बाटे। एह कॉलेज के एकेडेमिक व प्रशासनिक भवन अप्रैल तक बने आ एह में एही साल पढ़ाई शुरू होखे के संभावना बाटे। [स्त्रोत: कंचन किशोर/ जागरण]


text:
वायुमंडल
वायुमण्डल कौनो आकाशीय पिण्ड की चारों ओर लपटाइल गैस क लेयर होला आ एही तरे हमनी की पृथ्वी की चारो ओर जवन गैस का परत पावल जाला ओ के वायुमण्डल कहल जाला।
सामग्री
वायुमण्डल क गढ़न[सम्पादन]
वायुमंडल में क हवा कई गैसन का मेरवन होला। ऊँचाई की साथ एह्करी अनुपात में धटती-बढ़ती होला बाकी जमीन से १०० किलोमीटर ले हवा में गैसन क अनुपात लगभग एक्के नियर होला। नीचे वायुमण्डल की हवा में कवन गैस केतना मिलेले एकर लिस्ट बा (एम्में पानी या भाप के नइखे जोड़ल गइल) -
वायुमंडल क परतदार रचना[सम्पादन]
पृथ्वी की वायुमंडल के कई गो परत (लेयर) में बाँटल जाला। ई एगो सामान्य बात मानल जाला की वायुमंडल में ऊपर की ओर गइले पर ताप में कमी आवेले, बाकी ई बात पुरा वायुमंडल खातिर सही नइखे। एही से तापमान की बदलाव आ दूसरी कई गो बिसेसता की आधार पर वायुमंडल के कई गो परत में बाँटल गइल बा। जब एकरा के ताप की आधार पर बाँटल जाला त एके तापीय संरचना या थर्मल स्ट्रक्चर कहल जाला।


text:
– प्रशांत निशांत
भोजपुरिया गीत गवनई के शौकीन लोग का मन में आपन खास पहिचान आ जगहा बना चुकल ‘‘महुआ टी. वी.’’ अब भोजपुरिया सुरवीरन खातिर ‘‘सुर संग्राम’’ के भारी सफलता का बाद ‘‘सुरों का महासंग्राम’’ ले के आवत बा.
“सुरों का महासंग्राम” में अबकी बिहार, झारखण्ड आ उत्तर प्रदेश के उभरत गायक गायिका लोग का बीचे गवनई के जंग मची. तीन जनवरी से एह शो खातिर प्रतिभागी चुने के काम लखनऊ से शुरू होखे जा रहल बा. लखनऊ में ऑडिशन राउण्ड के जगहा तय भइल बा स्वयंवर मैरिज हॉल, भवानी बाजार, गोल चौराहा, जानकीपुरम, लखनऊ.
एह ऑडिशन में मशहूर संगीतकार जोड़ी सतीश-अजय के अजय, महुआ टी. वी. के विनीता उपाध्याय आ अभिषेक प्रतिभागियन के चयन करीहें. एह आ एकरा बाद के बाकी जगहा के ऑडिशन में शामिल होखे खातिर उमिर के सीमा बान्हल गइल बा चौदह साल से तीस साल का बीच.
आडिशन में शामिल होखे खातिर प्रतिभागियन के आपन आवासीय प्रमाणपत्र, उमिर के प्रमाण पत्र आ दू गो पासपोर्ट साइज फोटो का साथे आपन रजिस्ट्रेशन करवावे के पड़ी. रजिस्ट्रेशन आडिशन स्थले पर कइल जाई. आवासीय प्रमाणपत्र बिहार, झारखण्ड भा उत्तर प्रदेश के होखे के चाहीं.
पहिला राउण्ड में चुनइला का बाद प्रतिभागियन के फेरू फाइनल राउण्ड पार करे के पड़ी.


text:
Bhojpuri Film/ Songs/Music
फिल्मी हलचल - 3
भोले शंकर के म्यूजिक रिलीज
भोजपुरी के बिग बजट फिल्म भोले शंकर के म्यूजिक रिलीज २५ जुलाई के मुंबई का टाइम एंड अगेन होटल में रात के नौ बजे कईल जाई. मशहूर फिल्मकार महेश भट्ट एह आयोजन के मुख्य अतिथि होखिहन. मनोज तिवारी मोनालिसा वगैरह का साथ फिलिम के पूरा यूनिट मौजूद रही. फिल्म के संगीतकार धनंजय मिश्रा, गीतकार बिपिन बहार गायक राजा हसन, गायिका मौली दवे, पूनम वगैरह के भी मौजूद रहे के उमेद बा. एह फिलिम के निर्माता गुलशन भाटिया आ निर्देशक पंकज शुक्ला हवें. फिलिम के मुख्य किरदार में मनोज तिवारी, मिथुन चक्रवर्ती, मोनालिसा, लवी रोहतगी, शबनम, नरेन्द्र पजवानी वगैरह बाड़े.
२१ जुलाई २००८, सोमवार
अमर उपाध्याय बनलन निर्माता
टीवी पर मिहिर विरानी का रूप में मशहूर नायक आ हिन्दी फिल्मन के जानल मानल अभिनेता अमर उपाध्याय निर्माता बनि के फ्राइडे फिल्म्स का बैनर तले भोजपुरी फिलिम बबुआ हमार बनवले बाड़े जवन अब बन के तईयार बा आ जल्दिये प्रदर्शित होखे वाला बा. उनकर पत्नी हितल उपाध्याय आ सहयोगी डॉ॰ देवदत्त कपाड़िया सह निर्माता बा लोग. बबुआ हमार के निर्देशक राष्ट्रीय पुरस्कार प्राप्र आनन्द डी गहतराज हउवे. आजु के गुमराह होत युवा पीढ़ी पर बनल एह फिलिम के मुख्य किरदार नायक का रुप में अमर उपाध्याय का संगे मोनालिसा, प्रवीण सिंह सिसोदिया, मनीष महिवाल, शिवम तिवारी, उदय श्रीवासस्तव, आ मोना राय निभवले बा लोग.
अमर उपाध्याय के कहनाम बा कि जब ऊ भोजपुरी फिल्मन में काम कईल शुरू कइलन त उनुका ई भाषा बहुत मीठ लागल आ एकर मार्केटो उज्जवल लउकल, से ऊ फिलिम निर्माण का क्षेत्रमें गोड़ डाल दिहलन.
२१ जुलाई २००८, सोमवार
स्टार से बढ़ के ई स्टार
आजु काल्हु पालीवुड के निर्माता लोगन के पहिलका पसन्द मनोज सिंह टाईगर सफलता के गारण्टी बन चुकल बारे. चलत मुसाफिर को मोह लियो रे से अपना कैरियर के शुरुआत करेवाला मनोज सिंह टाईगर का खाता में अब तक के सबले बड़ हिट फिल्म आ सिल्वर जुबिली फिल्मन के लाइन लाग गईल बा. निरहुआ रिक्शावाला में बताशा चाचा के किरदार के जीवन्त बना देबे वाला मनोज टाइगर के गवनवा ले जा राजाजी, रंगीला बाबू, हो गईल बा प्यार ओढ़निया वाली से, कइसे कहीं तोहरा से प्यार हो गइल आ निरहुआ चलल ससुराल बाक्स आफिस पर धमाल मचा चुकल बाड़ी सन. हालही में प्रदर्शित लागल रहऽ ए राजाजी मं इनकर पार्टनर केकिरदार के दर्शक काफी पसन्द कइले बाड़े. हाल ई बनि गइल बा कि मनोज टाइगर के एंट्री होखऽते शुरु हो जाला हँसी के ठहाका.
मनोज सिंह टाइगर आजु भोजपुरी सिनेमा के सबले महँग कामेडियन बन चुकल बाड़े. एकरा अलावे ऊ जीटीवी का नागिन सीरियलो में आपन धाक जमा दिहले बाड़े.
२१ जुलाई २००८, सोमवार
विनय आनन्द बनलन गायक
भोजपुरी सिनेमा में गायकी के सफलता का बाद अभिनेता बने के फार्मूला अतना हिट हो गईल बाकि एब अभिनेतो से गायक बने के शुरुआत हो चुकल बा. गोविन्दा के भाँजा विनय आनन्द अब गायक बन चुकल बाड़े. सुपर हिट फिल्म चाचा भतीजा, आ ऐ बलम जी में शानदार अभिनय कर चुकल विनय आनन्द के ई नया रुप आवे वाली भोजपुरी फिल्म जाड़ा में बलमा प्यार लगे में देखे के मिली.
एह फिलिम में श्याम जी श्याम के लिखल गीत के अमन श्लोक का धुन पर विनय आनन्द गवले बाड़े.
२१ जुलाई २००८, सोमवार
भोजपुरी के त्रिमूर्ति आलोक कुमार का फिलिम में
भोजपुरी के सुपर निर्माता आलोक कुमार के राजा भोजपुरिया, हो गईल बा प्यार ओढ़निया वाली से, गवनवा ले जा राजाजी, आ निरहुआ चलल ससुराल बाक्स आफिस पर धमाल मचवले बाड़ी स. अब आलोक कुमार जवन धमाल मचावे जा रहल बाड़े ओकर सपना त ढेरे लोग देखऽल बाकि सफल ना भईल. बनारस में इटीवी का भोजुरी सिनेमा सम्मान समारोह २००८ में सार्वजनिक मंच से आलोक कुमार घोषणा कईलन कि ऊ रविकिशन मनोज तिवारी निरहुआ के ले के फिलिम बनईहें.
एह घोषणा पर मोहर तब लाग गईल कि भोजपुरी के तीनो स्टारो लोग ओहि मंच से सार्वजनिक रूप से एकर स्वीकृति दे दिहल. आलोक कुमार एह फिलिम पर काम करे के शुरु कर दिहले बाड़े आ अबहीं कहानी पर काम चल रहल बा.
२१ जुलाई २००८, सोमवार
मशहूर अभिनेता किरण कुमारो अब भोजपुरी परदा पर लउकिहन.
हिन्दी सिनेमा के जानल मानल चरित्र अभिनेता किरण कुमार अब जल्दिये भोजपुरी सेनेमा में आपन जलवा देखावे वाला बाड़न. आस्था फिल्म्स इंटरटेनमेंट के बैनर तले बनल सजन परदेसिया में किरण कुमार फिलिम के नायक विनय आनन्द के पिता के किरदार में बाड़न.
पवन कुमार आ दिनेश शुक्ला के निर्मित एह फिलिम के निर्देशक अवनि अग्रवाल बाड़े. बकौल किरण कुमार भोजपुरी भाषा उनुका बड़ा मीठ लागल आ सजन परदेसिया एगो साफ सुथरी परिवारिक फिलिम बा जवना में संस्कार झलऽकत बा. गँवई पृष्ठभूमि में औरतन क जिनिगी एह फिलिम का फोकस में बा. ई फिलिम दर्शकन के दिल जरुरे जीत ली. एह फिलिम के गीत विनय बिहारी लिखले बाड़े आ संगीत के सुर में बन्हले बाड़े संजीव राणा.
२१ जुलाई २००८, सोमवार


text:
अरुणाचल प्रदेश
अरुणाचल प्रदेश भारत की पूर्वोत्तर इलाका में एगो राज्य ह। ए कर राजधानी ईटानगर में स्थित बा। पूर्वोत्तर के सबसे उत्तरी हिस्सा में स्थित ए राज्य में हिमालय पर्वत आ ए पर पैदा जंगल ए राज्य के बहुत सुन्दर बनावेलें। ए प्रान्त क कुल क्षेत्रफल ८३,७४३ किमी² बा।
भारत क सबसे पूरबी बिंदु एही राज्य में स्थित बा आ भारत देस में सबसे पहिले सुरुज भगवान एहिजा उगे लें एहीसे एकर नाँव अरुणाचल धराइल बा।
अरुणाचल प्रदेश में विविध प्रकार क आदिवासी लोग बसल बा आ इहाँ जनसंख्या बाकी जगह की तुलना में कम बा। अरुणाचल प्रदेश क जनसंख्या २०११ की जनगणना की मोताबिक १३,८२,६११ बा आ जनघनत्व १७ व्यक्ति प्रति किमी² बाटे। एही से इहवाँ प्राकृतिक पर्यावरण क सुरक्षा अभिन ले भइल बा।
भूगोल[सम्पादन]
भौगोलिक दृष्टि से ई पुरबी हिमालय क हिस्सा हवे।
संस्कृति[सम्पादन]
इहँवा बहुत प्रकार क आदिवासी लोग रहेला। बौद्ध धर्म क बिस्तार भी मिलेला। तवांग क बौद्ध मठ प्रसिद्ध बाटे।
देखे लायक जगह[सम्पादन]
जिला कुल[सम्पादन]
अरुणाचल प्रदेश में 16 ठे जिला बाटे -
बाहरी कड़ी[सम्पादन]
- [१] अरुणाचल पर्यटन
- [२] अरुणाचल सरकार (अंगरेजी में)
- तवांग अरुणाचल प्रदेश (भारत दर्शन ब्लाग)
- अरुणाचल को समझने का बेजोड़ प्रयास है ‘जनपथ’ का ताजा अंक (दिसम्बर, 09)


text:
रउरा से में से बहुत लोग पिछला दू दिन से हैरान रहल होखी कि अँजोरिया फेर पूरा तरह वापिस आ पाई कि ना. संयोग आ दू दिन के परेशानी का बाद निनानबे फीसदी अँजोरिया फेर से काम करे लागल बा. थोड़ बहुत परेशानी बा उहो ठीक हो जाई.
एह संकट का घड़ी में रउरा अँजोरिया का साथे रहनी एह बात के खुशी बा. अँजोरिया पर आवे वाला पाठक दुनिया के कवनो दोसरा भोजपुरी वेबसाइट का मुकाबिले बेसी समय गुजारेले आ बेसी पन्ना पलटेले. हँ गिनती में जरुर कम पाठक आवेले बाकिर हमरा ओकर कवनो अफसोस नइखे. हम जानत बानी कि भोजपुरी से प्रेम बा त अँजोरिया पर देर सबेर आवहीं के बा. दोसरे हम कबीर के लाइन पर चलीले कि “कबीरा खड़ा बाजार में, सबकी पूछे खैर, ना काहू से दोस्ती ना काहू से बैर.” जहाँ तक पार लागेला कोशिश रहेला कि भोजपुरी के अलख जगवले राखल जाव. नयकी पीढ़ी के भोजपुरी से जोड़े खातिर नेट सबसे कारगर माध्यम ह आ एह पर भोजपुरी के दमदार मौजूदगी बनल रहे के चाहीं.
अँजोरिया के इहो खुशी बा कि एह काम में ऊ अकेले नइखे लागल. बहुते लोग एह काम में अपना अपना तरीका से लागल बा. ओहमें से केहू से रउरा विरोध हो सकेला बाकिर ओहमें से केहू के नजरअन्दाज ना कइल जा सके. एह मैदान में जेही बा से ही बावन हाथ के. अबर हो सकेला दूबरो हो सकेला बाकिर भाई में बरोबरे ना बेसी होखे के भाव त जरुरे खा सकेला.
आजु एह खुशनुमा मौका पर हम फेर भोजपुरी सेवा का प्रति आपन प्रतिबद्धता जतावत बानी.
भोजपुरी के दुनिया हमेशा अँजोर बनल रहो,
एही आशा आ विश्चास का साथ,
राउर,
ओम
पुनश्च: पिछला दिने हम भावावेश में ओह हैकर के कुछ बुरा भला कह दिहले रहीं. बाकिर आजु लागत बा कि ऊ आदमी धन्यवाद के पात्र बा जे बतवलसि कि कहाँ कहाँ कमजोरी बा. हैकिंग का बाद वेबसाइट के उहे हाल होला जवन इन्कम टैक्स के छापा पड़ला का बाद कवनो व्यवसायी के होला. कुछ दिन ले जरुर बाउर लागेला बाकिर जइसे जइसे हिसाब किताब दुरुस्त राखे के आदत पड़े लागेला तइसे तइसे जिनिगी खुशगवार होखे लागेला. टैक्स बचावल राउर अधिकार हो सकेला टैक्स चोरी ना. वेबसाइट के सुरक्षा पर ओहि तरह नियमित ध्यान देत रहला के जरुरत होला. कोशिश रहे के चाहीं कि नियमित रुप से अपना कम्प्यूटर आ वेबसाइट के बैकअप लेत रहीं.


text:
हिमालय
हिमालय विश्व क सबसे ऊँचा परबत हवे जौन भारतीय उपमहाद्वीप की मैदान के मध्य एशिया आ तिब्बत से अलग करेला। ई एगो विशाल परबत तन्त्र हवे जहाँ संसार का सबसे ढेर ऊँचाई वाला अधिकांश पहाड़ी चोटी मौजूद बाड़ी। ए हिमालयी पर्वत तन्त्र में करीब ११० गो अइसन पर्वत चोटी बाड़ी स जवन ७,३०० मी॰ (२४,००० फीट) से अधिका ऊँचाई वाली बाड़ी स।[१] विश्व क सभसे ऊँच परबत शिखर माउंट एवरेस्ट (नेपाली में: सगरमाथा) हिमालये परबत पर बाटे।
भूगर्भबिद्या की हिसाब से देखल जाय त हिमालय परबत सभसे नया परबतन में गिनल जाला। एकर बनला क इतिहास देखल जाय त अन्य पर्वतन के अपेक्षा ई काफी नया बा आ अभी भी विकसित हो रहल बा।
हिमालय पहाड़ 6 गो देशन के सीमा के छूएला। ई देश बाड़न: पाकिस्तान, भारत, नेपाल, भूटान चीन आ म्यांमार। हिमालय से निकले वाली नद्दिन क ए इलाका खातिर महत महत्व बा। हिमालय से निकले वाली मेन-मेन नदियन में शामिल बाड़ीं कुल - सिन्धु, सतलज, गंगा, सरजू, गण्डक, कोसी, ब्रह्मपुत्र आ यांग्त्सी नदी। हिमालय बिलकुल नया बा आ अभी बने के प्रक्रिया से ही गुजर रहल बा। हिमालय रेंज में १५ हजार से ज्यादा ग्लेशियर बाड़न स जिन्हन क बिस्तार १२ हजार वर्ग किलॊमीटर क्षेत्र पर बाटे।
सामग्री
- १ बिस्तार
- २ परबत श्रेणी में बिभाजन
- ३ क्षेत्रीय वर्गीकरण
- ४ हिमालय का महत्व
बिस्तार[सम्पादन]
हिमालय क पच्छिम से पूरुब ओर बिस्तार सिन्धु नदी की घाटी से ब्रह्मपुत्र नदी के मोड़ ले लगभग अढ़ाई हज़ार किलोमीटर (२,५०० कि॰मी॰) आ उत्तर-दक्खिन के चौड़ाई करीब १६० से ४०० कि॰ मी॰ बाटे। हालाँकि एकर पूरबी आ पच्छिमी सीमा कौनो बहुत स्पष्ट रूप से परिभाषित नइखे। सिडनी बुराड नाँव क बिद्वान सिन्धु नदी की मोड़ के एकर पच्छिमी सीमा मनलें।
सबसे पच्छिम ओर क ऊँच परबत चोटी नंगा परबत बा आ पूरुब ओर क चोटी नामचा बरवा बा। एकर देशांतरीय बिस्तार कुल २२ डिग्री की आस्पास हवे। ई अपनी पुरा क्षैतिज बिस्तार में पूरुब से पच्छिम ओर के एगो तलवार की आकार में बा।
हिमालय की पहाड़ी इलाका क कुल क्षेत्रफल लगभग पाँच लाख वर्ग किलोमीटर (५,००,००० कि॰मी॰२ बाटे। एकर औसत ऊँचाई समुन्द्र सतह से ६०० मी हवे। राजनैतिक रूप से देखल जाय त हिमालय पहाड़ छह गो देशन क सीमा छूएला। ई देश बाड़न - पाकिस्तान, भारत, नेपाल, भूटान चीन आ म्यांमार।
परबत श्रेणी में बिभाजन[सम्पादन]
गंगा की मैदानी हिस्सा से अगर उत्तर की ओर बढ़ल जाय त क्रम से हिमालय क तीन गो परबत श्रेणी पड़ी
उप-हिमालय या शिवालिक[सम्पादन]
ई सभसे दक्खिन ओर स्थित बा आ सबसे नया बनल श्रेणी हवे। एके उप-हिमालय, बाहरी हिमालय आ शिवालिक कहल जाला। जम्मू में ए के जम्मू पहाड़ी कहल जाला, पंजाब में एकर बिस्तार पोटवार बेसिन से शुरू होला आ ई कुमायूँ आ नेपाल में होत कोसी नदी ले जाला। नैपाल में बुटवल क पहाड़ी एही का हिस्सा हवे। आसाम-अरुणाचल में डफला, मिरी, अभोर आ मिशमी क पहाड़ी एही क बिस्तार हई कुल। एकरी उत्तर में मध्य हिमालय से एके अलग करे वाला भ्रंश मेन फ्रन्टल फॉल्ट कहल जाला। एकर निर्माण मायोसीन काल से निचला प्लीस्टोसीन की बीच भइल रहे।
मध्य-हिमालय या लघु हिमालय[सम्पादन]
शिवालिक की उत्तर में मध्य हिमालय या लघु-हिमालय श्रेणी बा। एके जम्मू काश्मीर में पीरपंजाल, कुमायूँ में नाग टिब्बा आ नैपाल में महाभारत श्रेणी कहल जाला। धौलाधार, हालाँकि एकरी दक्खिन ओर बा लेकिन एही क हिस्सा मानल जाला। एके महान हिमालय से अलग करे वाला भ्रंश के मेन बाउण्ड्री फॉल्ट कहल जाला।
महान हिमालय या हिमाद्रि[सम्पादन]
अउरी उत्तर में दू गो अउरी श्रेणी बा जेवान तिब्बत क हिस्सा मानल जाला आ बहुत स्पष्ट रूप से लगातार श्रेणी की तरे ना बा फॉल्ट
टेथीज हिमालय[सम्पादन]
ट्रांस-हिमालय[सम्पादन]
क्षेत्रीय वर्गीकरण[सम्पादन]
पच्छिम से पूरुब की ओर
कश्मीर हिमालय[सम्पादन]
सिन्धु नदी से सतलज नदी ले
कुमायूँ हिमालय[सम्पादन]
सतलज से काली नदी ले
नेपाल हिमालय[सम्पादन]
काली नदी से तीस्ता नदी ले
आसाम हिमालय[सम्पादन]
तीस्ता से ब्रह्मपुत्र तक
हिमालय का महत्व[सम्पादन]
हिमालय पहाड़ बहुत तरह की प्राकृतिक, आर्थिक आ पर्यावरणीय कारणन से महत्वपूर्ण बाटे।[२][३] हिमालय पर्वत क ख़ाली एकरी आसपास की देशने खातिर ना बा बाकिर पुरा बिस्व खातिर बाटे काहें से की ई पहाड़ी हिस्सा ध्रुवीय क्षेत्रन की बाद पुरा पृथ्वी पर सबसे बड़हन बर्फ़ वाला क्षेत्र हवे आ एही कारण से ई पुरा बिस्व की जलवायु के प्रभावित करे ला। एकर महत्व निचे बतावल जात बा:
प्राकृतिक महत्व[सम्पादन]
- उत्तरी भारत क मैदान जेवना के सिन्धु-गंगा-ब्रह्मपुत्र क मैदान भी कहल जाला, एही हिमालय से नद्दी कुल की द्वारा ले आइल गइल जलोढ़ माटी के जमा भइला से बनल हवे।
- हिमालय क सबसे बड़ महत्व दक्षिणी एशिया की क्षेत्रन खातिर बा जहाँ की जलवायु खातिर ई पहाड़ बहुत महत्वपूर्ण नियंत्रक कारक क काम करे ला। हिमालय क विशाल पर्वत शृंखला कुल साइबेरियाई ठंढा वायुराशियन के रोक के भारतीय उपमहाद्वीप के जाड़ा में बहुत ढेर ठण्ढा होखला से रक्षा करेलीं।[३]
- इहे पहाड़ मानसूनी हवा की रस्ता में रुकावट पैदा कइ के ए क्षेत्र में पर्वतीय वर्षा करावे ला जेवना पर ए इलाका क पर्यावरण आ अर्थव्यवस्था निर्भर बा।
- हिमालय क उपस्थितिये अइसन कारण हवे जेवना की वजह से भारतीय उपमहाद्वीप की ओहू इलाकन में भी उष्ण कटिबंधी आ उपोष्ण कटिबंधी जलवायु पावल जाला जेवन इलाका कर्क रेखा की उत्तर ओर परे लन , नाहीं त ए इलाकन में त अक्षांशीय स्थिति की हिसाब से समशीतोष्ण कटिबंधी जलवायु मिले के चाही।
- हिमालय क सालो भर बरफ से तोपाइल रहे वाला चोटी आ इहँवा पावल जाए वाला हिमनद सदावाहिनी नदियन क स्रोत हवें जिनहन से भारत, पाकिस्तान, नेपाल, आ बांग्लादेश के महत्वपूर्ण जल संसाधन उपलब्ध होला।
आर्थिक महत्व[सम्पादन]
- वन संसाधन की रूप में शीतोष्ण कटिबंधीय मुलायम लकड़ी वाली बनस्पति आ शंक्वाकार जंगल इहवाँ पावल जाला जवना क काफ़ी आर्थिक महत्व हवे।
- जंगल से अउरी कई तरह क चीज मिलेले जइसे किजड़ी-बूटी वाला पेड़-पौधा।
- जानवरन की चरागाह खातिर हिमालय का महत्व हवे काहें से की एकरी घातिन में नर्म घास वाला इलाका मिलेला जिनहन के पश्चिमी हिमालय में मर्ग आ कुमायूँ क्षेत्र में बुग्याल अउरी पयाल कहल जाला।
- बहुत तरह क खनिज पदार्थ, जइसे की चूना पत्थर, डोलोमाईट, स्लेट, सेन्हा नमक इत्यादि इहाँ पावल जाला।
- फल की खेती खातिर। सेब, आडू, खुबानी आ तरह तरह क फल आ सूखा मेवा इहाँ पैदा होला।
- सिंचाई की साधन क स्रोत की रूप में सदावाहिनी नदियों का जलस्रोत।
- पर्यटन उद्योग आ बहुत गो पर्यटक केन्द्र खातिर।
- पनबिजली उत्पादन खातिर।
पर्यावरण की हिसाब से महत्व[सम्पादन]
- जैवविविधता क भण्डार की मामिला में हिमालय पर्वत बहुत महत्वपूर्ण बाटे। ए में कुछ जैव विविधता क्षेत्र फूलवन क घाटी आ अरुणाचल क पूर्वी हिमालय क्षेत्र बा।[४]
- पूरा दुनिया कि जलवायु परहिमालय क प्रभाव पड़ेला।
- हिमालय की हिमनदन के आज जलवायु परिवर्तन क प्रमुख संकेतक की रूप में भी देखल जात बा।
सामरिक महत्व[सम्पादन]
- हिमालय क्षेत्र क दक्षिण एशिया खातिर हमेशा से सामरिक (लड़ाई से संबंधित) महत्व रहल बाटे काहें से कि ई एगो प्राकृतिक रुकावट हवे जेवन एकरी उत्तर ओर से सैनिक आक्रमण रोके ला।
- वर्तमान समय में कश्मीर आ सियाचिन विवाद एही क्षेत्र में स्थित बा। चीन हिमालय की ऊँचाई वाला भाग से बनल प्राकृतिक सीमा रेखा, मैकमोहन लाइन के मान्यता देवे से इनकार करेला जेवना से ए क्षेत्र में बहुत तनाव बाटे आ भूराजनैतिक विवाद बाटे।
- हिमालय की उच्च भूमि पर रहला कि कारण नेपाल आपन बफर स्टेट क इस्थिति सुरक्षित बनवले बा आ कबो गुलाम ना रहल।
- ↑ ऑनलाइन ब्रिटैनिका विश्वकोश
- ↑ माजिद हुसैन, हिमालय का महत्व भारत का भूगोल, (गूगल पुस्तक)
- ↑ ३.० ३.१ हसन जावेद खान, भारत के पर्वत (इण्डिया वाटर पोर्टल)
- ↑ हिमालय जैवसंपदा प्रौद्योगिकी संस्थान (CSIR)


text:
रोटी
रोटी चाहे फुलकी चाहे चपाती भारतीय भोजन क चीज हवे जेवन पिसान (आटा) के पानी में सान के आ ओकर लोई बना के चौकी बेलना से बेल के तावा पर सेंक के बनावल जाला। अधिकतर ए के गोहूँ (गेहूँ) की आटा से बनावल जाला लेकिन कब्बो-कब्बो गोजई आ जनेरा की आटा क बनावल जाला। अउरी अनाजन में जव, चन्ना, बजड़ा, आ बजड़ी क रोटी बनेला। जब ए के तावा पर सेंकल जाला त तावा रोटी कहल जाला आ इहे घर में बनेला। लेकिन बजार में होटल आ ढाबा पर ए के तंदूर में सेंकल जाला तब ए के तंदूरी रोटी कहल जाला।
भारतीय रोटी भारत, पाकिस्तान,नेपाल, श्री लंका, बांग्लादेश, इंडोनेशिया, मलेशिया में खाइल जाले। एकरी अलावा ई दक्षिण अफ्रीका आ सूरीनाम, त्रिनिदाद टोबैगो में जहाँ-जहाँ भारत से लोग गइल बा उहाँ खाइल जाले।
रोटी क परकार[सम्पादन]
मुख्य लेख: रोटी आ पावरोटी कुल क लिस्ट
दुनिया में अलग-अलग देसन में अलग अलग तरीका से रोटी बनावल जाला आ एही से एकर बहुत परकार बाटे। इहँवा एगो संछेप लिस्ट दिहल जात बा। पुरा बड़हन लिस्ट खातिर देखल जाय -- रोटी आ पावरोटी कुल क लिस्ट।
- नान
- परेवठा/परेठा/परांठा
- मिस्सी रोटी
- बयारु रोटी
- लच्छा परांठा
- मीठी रोटी
- रूमाली रोटी
- रोट
-
सादा पराठा
-
-
-


text:
उत्तर प्रदेश के देवरिया जिला के निवासी उदय कुमार मंगलवार के जब अपना फैक्ट्री से बस्ती-नौ स्थित यूनियन बैंक में पइसा जमा करावे गइलन, त बैंक के स्टाफ उनका से पइसा लेवे से इंकार कइ देहलस। ओकरा बाद ऊ अपना फैक्ट्री के मालिक के फोन कइ के बतवलन कि बैंक वाला लोग पइसा नइखे लेत। ई जनला के बाद जब फैक्ट्री के मालिक रविंदर गोरा बैंक में पहुंचलन, त बैंक मैनेजर उनका से कहलस कि उत्तर प्रदेश अउर बिहार के लोगन खातिर बैंक हफ्ता में एक दिन तय कइले बाटे, अउर ऊ लोग खाली ओही दिने पइसा जमा करवा सकेला। अउर एकर कारण ई बा कि मजदूर लोग बहुत ज्यादा संख्या में आयेला, अउर ओह से बैंक में साफ-सुथरा कपडा पहिन के आये वालन के परेशानी होला।
अइसन नइखे कि ई घटना खाली उदय का संगे भइल, बल्कि राम चंदर अउर संतोष का संगे भी इहे भइल। ई दोसर बात बा कि रिजर्व बैंक ऑफ इंडिया के एह तरह के कवनो नोटीफिकेशन नइखे। लेकिन तबो बैंक मैनेजर तरसेम जैन एह बात के पुष्टि कइलन, अउर रविंदर गोरा से इहो कहलन कि अगर पइसा जमा कराये के बा, त रउआ कर सकेनी, लेकिन मजदूर ना।
एह संबंध में जब बैंक के जोनल प्रबंधक जेएस सोढ़ी से बात कइल गइल, त ऊ कहलन कि अइसन नियम खाली एही वजह से बनावल गइल बाटे, ताकि बैंक के बाकी ग्राहकन के कवनो दिक्कत ना होखे। एहिजा बैंक के दस गो शाखा बा, अउर हफ्ता में एक दिन वाला नियम सबमें निर्धारित बाटे। मजदूर कवनो शाखा में जाके तय दिन पर पइसा जमा करवा सकेला। एहिजा आश्चर्य के बात ई बा कि मजदूरन के हफ्ता में एक दिन अउर महीना में खाली चार दिन के सेवा देवे के जेएस सोढी ठीक मानत बाडन। उनकर कहनाम बा कि अइसन कइ के ऊ लोग मजदूरन के बेहतर सेवा देवे के कोशिश कइले बा लोग। एहिजा मजेदार बात ई बा, कि अइसन तब होखता, जब कि पंजाब में मजदूरन के लगातार कमी हो रहल बाटे, अउर मजदूरन के कमी के बात ओहिजा के उप-मुख्यमंत्री तक सकार चुकल बाडन।
एह मामला के खबर पटना पहुंचते साथ आपन लोगन का संगे हो रहल भेद-भाव के मुद्दा पर पर कुल्ह राजनितिक दल एक हो गइले सन। जद-यू के प्रदेश अध्यक्ष वशिष्ठ नारायण सिंह बैंक अफसरन के एह व्यवहार के भर्त्सना करत एकरा के बिहार-उत्तर प्रदेश ही ना, बल्कि पूरा देश के अपमान करार दिहलन। प्रदेश कांग्रेस के मुख्य प्रवक्ता प्रेमचंद्र मिश्रा एकरा के आपराधिक कृत्य बतावत एह मामला के वित्तमंत्री का लगे उठाये के बात कहलन। भाजपा के बिहार प्रदेश अध्यक्ष डा. सीपी ठाकुर एह घटना पर क्रोधित दिखलन, अउर वित्त मंत्री से एह प्रकरण में हस्तक्षेप कइ के यथाशीघ्र कार्रवाई के मांग कइलन। ओहिजे, राष्ट्रीय जनता दल एकरा के संविधान से मिलल नागरिकन के मूल अधिकारन के हनन बतवलस। एह मामला के खुलासा के बाद पंजाब सरकार के कुछ मंत्री लोग भी एह मजदूरन के पक्ष में खडा होके बैंक अधिकारियन पर कारवाई के बात करता।
एहिजा ई बतावल जरुरी बा कि भारतीय रिजर्व बैंक कुल्ह राष्ट्रीयकृत बैंकन के ई निर्देश देले बा कि बैंक में ग्राहकन के संख्या बढ़ाये खातिर गरीब से गरीब लोगन के भी जोड़ल जाए। लेकिन यूनियन बैंक के ई रवैया रहल त का आम लोग बैंक से जुड़ पाई? का यूनियन बैंक के एह तुगलकी फरमान के से ई नइखे साबित होत कि एह देश में ही कुछ लोग हमनी के दोयम दर्जा के नागरिक मानेला? का केन्द्र सरकार के जबाबदेही नइखे बनत कि एह मामला में कार्यवाही करो, अउर अइसन भेदभाव राखे वाला बैंक अधिकारियन के बर्खास्त करो? सरकार के एह मामला में तुरंत दिशा-निर्देश जारी करे के चाहीं, ताकि अपना देश में केहु हमनी के पराया माने के हिम्मत ना कर सको।


text:
पृथ्वी
पृथ्वी जेवना के धरती, भूमि आ भुईं कहल जाला, सौर मंडल में सूर्य की ओर से बुध अउरी शुक्र की बाद तिसरका ग्रह हवे। पृथ्वी से मिलत जुलत संरचना वाला ग्रहन के पार्थिव ग्रह कहल जाला जिन्हन में पृथ्वी सबसे बड़हन बाटे बाकी अउरी तीन गो बाड़ें बुध, शुक्र आ मंगल। पृथ्वी अंतरिक्ष में से नीला रंग के लउकेले एहीसे एके नीला ग्रह भी कहल जाला। वैज्ञानिक प्रमाण की हिसाब से पृथ्वी के उत्पत्ति अब से करीब साढ़े चारि अरब बरिस पहिले भइल।
पृथ्वी क सबसे बड़ बिसेसता बा इहाँ जीवित जीव जंतु आ पेड़ पौधा के मिलल। अबहिन ले पूरा ब्रह्माण्ड में अउरी कौनो अइसन पिण्ड नइखे मिलल जेवना पर जीवन मिलला के सबूत होखे। खाली मनुष्ये ना बालुक अउरी हजारन लाखन परकार के जीवित परानी पृथ्वी पर निवास करेलन। एकरी खातिर कई गो कारण जिम्मेवार बा जइसे कि पृथ्वी के सूर्य से दूरी एकदम सही बा ए से ई न ढेर गरम रहेले न ढेर ठंढा हो जाले, पृथ्वी के वायुमंडल में गैसन के मात्रा एकदम सही अनुपात में बा, ओजोन परत आ पृथ्वी के चुंबकीय मण्डल सूर्य की हानिकारक किरण से जीवित परानिन के रक्षा करे लें।
पृथ्वी के जीवन धारण कइला कि क्षमता की कारण आ मनुष्य कि एकरी ऊपर निर्भर रहला की कारण एकरा के भारतीय संस्कृति में धरती माई कहल जाला काहें कि सगरी जीव जंतु आ पेड़ पौधा एही पृथ्वी के संतान हवे लोग । संसार की प्राचीनतम ग्रन्थ वेद में पृथ्वी कि आराधना में एगो पूरा सूक्त बा जेवना के पृथिवी सूक्त कहल जाला। पुरानन में पृथ्वी के शेषनाग की फन पर स्थित बतावल गइल बा।
पृथ्वी के अध्ययन करे वाला विज्ञानन के पृथ्वी विज्ञान कहल जाला। इन्हन में सबसे पुरान विज्ञान के भूगोल कहल जाला जेवन पृथ्वी के अलग-अलग अस्थान के रूप आ उहाँ पावल जाए वाला पर्यावरण आ लोगन के अध्ययन आ वर्णन करे वाला विषय हवे। पृथ्वी की अन्दर की जानकारी क खोज करे वाला बिज्ञान भूगर्भशास्त्र कहल जाला। भूगोल में पृथ्वी की ज़मीन वाला हिस्सा के स्थलमंडल, पानी वाला हिस्सा के जलमंडल, पृथ्वी की चारो ओर की गैस से बनल हिस्सा के वायुमंडल आ ए बाकी तीनों में व्याप्त ओ हिस्सा के जे में जीव पावल जालें, जैवमंडल कहल जाला।
पृथ्वी पर पावल जाए वाला पर्यावरण मनुष्य आ बाकी सभ जीव जंतु खातिर बहुत महत्व के चीज बा काहें से कि एकरी अन्दर गड़बड़ी से एकर संतुलन बिगड़ जाई टा सारा जीव जंतु के अस्तित्व समाप्त हो जाई। एही से पृथ्वी की पर्यावरण के सुरक्षा खातिर बहुत व्यापक चर्चा होत बा काहें से कि मनुष्य की क्रियाकलाप से पृथ्वी की प्राकृतिक पर्यावरण के खतरा पैदा हो गइल बा। हर साल अप्रैल महीना की २२ तारिख के पृथ्वी दिवस आ ५ जून के पर्यावरण दिवस मनावल जाला।
सामग्री
पृथ्वी के रासायनिक संरचना[सम्पादन]
- 34.6% आयरन (लोहा)
- 29.5% आक्सीजन
- 15.2% सिलिकन
- 12.7% मैग्नेशियम
- 2.4% निकेल
- 1.9% सल्फर
- 0.05% टाइटेनियम
- Others
धरती क घनत्व पूरे सौरमंडल मे बाकी सगरी पिण्डन में सबसे ज्यादा है। बाकी चट्टानी ग्रहन के संरचना कुछ अंतर की साथ पृथ्विये की नियर हउवे। चन्द्रमा क केन्द्रक छोट हवे, बुध का केन्द्रक उसके कुल आकार की तुलना मे बहुत विशाल हवे, मंगल और चंद्रमा का मैंटल कुछ मोटा हवे, चन्द्रमा और बुध मे रासायनिक रूप से भिन्न भूपटल ना पावल जाला, सिर्फ पृथ्वी क अंत: और बाह्य मैंटल परत अलग है। ध्यान दिहल जाय कि ग्रहन (पृथ्वी भी) के आंतरिक संरचना की बारे मे हमनी के ज्ञान सैद्धांतिक हवे।
आंतरिक संरचना[सम्पादन]
मुख्य लेख: पृथ्वी क आंतरिक संरचना
पृथ्वी क आतंरिक संरचना शल्कीय, मने कि परतदार, बाटे जइसे पियाज क छिलका कई परत में होला। ए परतन क मोटाई का सीमांकन रासायनिक विशेषता अथवा यांत्रिक विशेषता की आधार पर कइल जाला। पृथ्वी क सबसे ऊपरी परत भूपर्पटी एगो ठोस परत हवे, मध्यवर्ती मैंटल बहुत ढेर गाढ़ परत हवे, आ बाहरी क्रोड तरल अउरी आतंरिक क्रोड ठोस अवस्था में हवे।
पृथ्वी की आतंरिक संरचना की बारे में जानकारी क स्रोत को दू तरह क बाड़ें । प्रत्यक्ष स्रोत, जइसे ज्वालामुखी से निकलल पदार्थन क अध्ययन, समुद्र्तलीय छेदन से मिलल आंकड़ा क अध्ययन इत्यादि, जेवन कम गहराई ले का जानकारी उपलब्ध करा पावे लें। दूसरी ओर अप्रत्यक्ष स्रोत की रूप में भूकम्पीय तरंगन क अध्ययन अउर अधिक गहराई की विशेषता की बारे में जानकारी देला।
यांत्रिक लक्षणों की आधार पर पृथ्वी के स्थलमण्डल, दुर्बलता मण्डल, मध्यवर्ती मैंटल, बाह्य क्रोड और आतंरिक क्रोड में बाँटल जाला। रासायनिक संरचना की आधार पर भूपर्पटी, ऊपरी मैंटल, निचला मैंटल, बाह्य क्रोड और आतंरिक क्रोड में बाँटल जाला।
पृथ्वी की अंतरतम क ई परतदार संरचना भूकंपीय तरंगों की संचलन आ उनहन की परावर्तन आ प्रत्यावर्तन पर आधारित ह जिन्हन क अध्ययन भूकंपलेखी की आँकड़न से कइल जाला। भूकंप से पैदा भइल प्राथमिक अउरी द्वितीयक तरंगन के पृथ्वी की अंदर स्नेल की नियम के अनुसार प्रत्यावर्तित हो के वक्राकार पथ पर गति होले। जब दू गो परतन की बीच में घनत्व अथवा रासायनिक संरचना क अचानक परिवर्तन होला तब तरंगन क कुछ ऊर्जा उहाँ से परावर्तित हो जाले। परतन की बीच की अइसन जगहन के असातत्य (Discontinuity) कहल जाला।
भूपटल[सम्पादन]
अन्य चट्टानी ग्रहन की ऊपरी परत से अगर तुलना कईल जाय त पृथ्वी का भूपटल (अउरी मेंटल क ऊपरी हिस्सा) कई ठोस हिस्सन में बाँटल बा जिन्हन के प्लेट कहल जाला। ई प्लेट एस्थेनोस्फीयर की ऊपर तैरत रहेलीं आ एही गतिविधि के प्लेट टेक्टानिक कहल जाला। (वर्तमान में) आठ प्रमुख प्लेट:
- उत्तर अमेरिकी प्लेट – उत्तरी अमेरिका, पश्चिमी उत्तर अटलांटिक अउरी ग्रीनलैंड
- दक्षिण अमेरिकी प्लेट – दक्षिण अमेरिका अउरी पश्चिमी दक्षिण अटलांटिक
- अंटार्कटिक प्लेट – अंटार्कटिका अउरी “दक्षिणी महासागर”
- यूरेशियाई प्लेट – पूर्वी उत्तर अटलांटिक, यूरोप अउरी भारत के अलावा एशिया
- अफ्रीकी प्लेट – अफ्रीका, पूर्वी दक्षिण अटलांटिक अउरी पश्चिमी हिंद महासागर
- भारतीय -आस्ट्रेलियाई प्लेट – भारत, ऑस्ट्रेलिया, न्यूजीलैंड अउरी हिंद महासागर के अधिकांश
- नाज्का प्लेट – पूर्वी प्रशांत महासागर से सटे दक्षिण अमेरिका
- प्रशांत प्लेट – प्रशांत महासागर के सबसे अधिक (अउरी कैलिफोर्निया के दक्षिणी तट!)
पृथ्वी का भूपटल क उमिर बहुत काम हवे। खगोलिय पैमाना पर देखल जाय त ई बहुते छोटे अंतराल ५००,०००,००० वर्ष मे बनल हौउवे। क्षरण अउरी टेक्टानीक गतिविधी पृथ्वी की भूपटल को नष्ट करत रहेले औउरी दूसरी ओर नया भूपटल क निर्माण भी होत रहेला। पृथ्वी के सबसे शुरुवाती इतिहास के प्रमाण नष्ट हो चुकल बाडन। पृथ्वी क आयु करीब-करीब ४.५ अरब साल से लेके ४.६ अरब साल होखला क अनुमान वैज्ञानिक लोग लगावेला । लेकिन पृथ्वी पर सबसे पुरान चट्ठान ४ अरब वर्ष पुरान हउवे , ३ अरब वर्ष से पुरान चट्टान बहुत दुर्लभ रूप से मिलेली। जिवित प्राणियन के जीवाश्म के आयु ३.९ अरब बारिस से कम्मे मिलेला। जब पृथिवी पर जीवन के शुरुआत भईल ओह समय के कौनो प्रमाण अब उपलब्ध नइखे।
जल क उपस्थिति[सम्पादन]
पृथ्वी की सतह का ७०% हिस्सा पानी से ढंकल बा। पृथ्वी अकेला एइसन ग्रह हउवे जेवना पर पानी द्रव अवस्था मे सतह पर उपलब्ध हउवे । हमनी के ई जानले जात बा कि जीवन खातिर द्रव जल बहुत आवश्यक हउवे । समुद्र क गर्मी सोखला क क्षमता पृथ्वी की तापमान के स्थायी रखे मे बहुत महत्वपूर्ण हउवे । द्रव जल पृथ्वी की सतह के क्षरण (अपरदन) आ मौसम की खातिर बहुत महत्वपूर्ण हवे।(मंगल पर भूतकाल मे शायद एइसन गतिविधी भईल होखे ई हो सकेला।)
वायुमंडल या वातावरण[सम्पादन]
पृथ्वी के वायुमंडल मे ७७% नाइट्रोजन, २१% आक्सीजन, अउरी कुछ मात्रा मे आर्गन, कार्बन डाई आक्साईड अउरी भाप पावल जाला। ई अनुमान लगावल जाला कि पृथ्वी की निर्माण की समय कार्बन डाय आक्साईड क मात्रा ज्यादा रहल होई जेवन चटटानन में कार्बोनेट की रूप मे जम गइल, कुछ मात्रा मे सागर द्वारा अवशोषित कर लिहल गइल, बाकी बचल कुछ मात्रा जीवित प्रानी द्वारा प्रयोग मे आ गइल होई। प्लेट टेक्टानिक अउरी जैविक गतिविधी कार्बन डाय आक्साईड क थोड़-बहुत मात्रा क उत्सर्जन आ अवशोषण करत रहेलन। कार्बनडाय आक्साईड पृथ्वी के सतह की तापमान के ग्रीन हाउस प्रभाव द्वारा नियंत्रण करे ले । ग्रीन हाउस प्रभाव द्वारा पृथ्वी सतह का तापमान ३५ डिग्री सेल्सियस की आस पास बनल रहेला नाहीं त पृथ्वी क तापमान -२१ डीग्री सेल्सीयस से १४ डीग्री सेल्सीयस रहत; इसके ना रहने पर समुद्र जम जाते और जीवन असंभव हो जाता। जल बाष्प भी एगो आवश्यक ग्रीन हाउस गैस हउवे।
रासायनिक दृष्टि से मुक्त आक्सीजन भी आवश्यक हवे। सामान्य परिस्थिती मे आक्सीजन विभिन्न तत्वन से क्रिया करि के विभिन्न यौगिक बनावे ले। पृथ्वी की वातावरण में आक्सीजन क निर्माण अउरी नियंत्रण विभिन्न जैविक प्रक्रिया से होला। असल में जीवन के बिना मुक्त आक्सीजन संभव नइखे।
चन्द्रमा[सम्पादन]
चन्द्रमा पृथ्वी क एकलौता उपग्रह हवे । चन्द्रमा पृथ्वी से करीब डेढ़ लाख किलोमीटर की दूरी पर स्थित हउवे आ ई पृथ्वी क चक्कर २७.३ दिन में लगावेला। बाकी ग्रह उपग्रहन की तरह चन्द्रमा भी सूर्य की अँजोर से प्रकाशित रहेला । पृथ्वी की चारो ओर चक्कर लगावत घरी पृथ्वी, चन्द्रमा आ सूर्य क आपस क संबंध दिशा की अनुसार बदलत रहेला जेवना से हमनी के चंद्रमा घटत-बढ़त रूप में लउकेला। एही घटना के चन्द्रमा के अवस्था कहल जाला । भारत में चन्द्रमा की अवस्था की हिसाब से तिथि अउरी महीना क गणना होला ।
चंद्रमा जेतना देर में पृथ्वी क एक चक्कर लगावेला (२७.३ दिन) ओतने देरी में अपनी धुरी पर एक चक्कर घूमेला । एही वजह से हमनी के पृथ्वी से हमेशा चन्द्रमा क एक्के हिस्सा लउकेला ।
चन्द्रमा अपनी आकर्षण से ज्वार-भाटा ले आवेला । साथै-साथ चंद्रमा की आकर्षण की कारण पृथ्वी की घूर्णन अउरी परिक्रमा गति के हर सदी मे २ मिली सेकन्ड कम कर देला । ताजा रिसर्च की अनुसार ९० करोड़ वर्ष पहिले एक वर्ष मे १८ घंटा के ४८१ दिन होखे।
चुम्बकीय क्षेत्र[सम्पादन]
पृथ्वी क आपन चुंबकीय क्षेत्र भी हउवे जेवन कि बाह्य केन्द्रक के विद्युत प्रवाह से निर्मित होला। सौर वायु ,पृथ्वी के चुंबकिय क्षेत्र और उपरी वातावरण में आयनमंडल से मिल के औरोरा बनाते है। इन सभी कारको मे आयी अनियमितताओ से पृथ्वी के चुंबकिय ध्रुव गतिमान रहते है, कभी कभी विपरित भी हो जाते है। पृथ्वी का चुंबकिय क्षेत्र और सौर वायू मीलकर वान एलन विकिरण पट्टी बनावेले, जो की प्लाज्मा से बनल हुयी छल्ला की आकार क जोड़ी हउवे जेवन पृथ्वी के चारो ओर वलयाकार मे पावल जाला। बाहरी पट्टी १९००० किमी से ४१००० किमी तक हवे जबकि अंदरूनी पट्टी १३००० किमी से ७६०० किमी तक हवे।
इतिहास[सम्पादन]
वैज्ञानिक लोग हमनी के पृथ्वी ग्रह के इतिहास की बारे में जेतना सूचना इकठ्ठा करे में सफल भईल बाडन ओ से ई पता चलत बा कि पृथ्वी अउरी अन्य ग्रहन के ४.५४ अरब बरिस पहले उत्पत्ति भईल. प्रारंभ में पृथ्वी पिघलल अवस्था में रहे । जब पानी भाप की रूप में वातावरण में इकट्ठा हो गइल आ पृथ्वी की कुछ ठंढा भईला पर बरखा शुरू भईल तब ओ से पृथ्वी क तापमान तेजी से कम भइल, तब पृथ्वी क बाहरी परत एक ठोस परत के निर्माण करे भर के ठंडी हो गइल. तुरंत बाद चंद्रमा का निर्माण भइल.
अधिक गैस अउरी ज्वालामुखी क क्रिया आदिम वायुमंडल के उत्पन्न कइलस. संघनित जल वाष्प, क्षुद्रग्रह अउरी बड़े-बड़े आद्य ग्रह , धूमकेतु अउरी नेप्चून के पार से निष्पादित संवर्धित बर्फ अउरी तरल पानी से महासागर उत्पन्न भइल. (मानल जाता कि उच्च ऊर्जा रसायन विज्ञान की द्वारा करीब ४ अरब साल पहले खुदे नकल अणु क उत्पादन भइल अउरी आधे अरब साल बाद पिछले आम जीवन के सभी पूर्वज अस्तित्व में रहलन.
प्रकाश संश्लेषण क विकास सूर्य की उर्जा के प्रत्यक्ष जीवन में उपयोग करे लायक बनवलस, एही क परिणाम भइल कि ऑक्सीजन वातावरण में संचित भइल अउरी ओजोन (ऊपरी वायुमंडल में आणविक ऑक्सीजन क एक परत की रूप में निर्माण भइल. बड़ी-बड़ी कोशिका की साथ छोटहन कोशिका के समावेश के परिणामस्वरुप यूकेरियोटस कहल जाये वाला जटिल कोशिकन की विकास में भइल. ओजोन परत द्वारा हानिकारक पराबैंगनी विकिरण के अवशोषण से सहायता प्राप्त जीवन पृथ्वी पर संघनित भईल [५]
बिना किसी शुष्क भूमि की शुरुआत के समुद्र के ऊपर सतह की कुल मात्रा लगातार बढ़ रही है पिछले दो अरब सालों के दौरान, उदहारण के लिए , महादेशों का कुल परिमाण दोगुनी हो गई.[६] सैकड़ों लाखों साल से अधिक समय से स्वयं को लगातार दुबारा आकार दिया ,जिससे महादेश बने और टूटे .महादेश पूरे सतह से कभी कभी एक वृहत महादेश (supercontinent) के संयोजन के निर्माण के लिए विस्थापित हुए.लगभग ७५० करोड़ साल पहले म्या (mya)), सबसे पहले जन जाने वाला शीर्ष महादेश , रोडिनिया (Rodinia) अलग से प्रकट होने लगा .महादेश बाद में ६०० – ५४० ;म्या पनोसिया{ (Pannotia) के निर्माण के लिए दुबारा एकीकृत हुए , तब अंततः पन्गेया (Pangaea) १८० म्या[७] अलग से प्रकट हुआ
१९६० के बाद से यह मन गया की ७५० और ५८० लाख साल के बीच में गंभीर ग्लासिअल क्रिया नियोप्रोतेरोजोइक (Neoproterozoic) के दौरान अधिकांश सतह को एक बर्फ की चादर में ढक लिया इस परिकल्पना को पृथ्वी हिमगोला (Snowball Earth) कहा गया, और यह विशेष रुचि का है क्योंकि जब बहु कोशिकीय जीवन प्रारूप प्रसारित हुआ तब यह कैम्ब्रियन विस्फोट (Cambrian explosion) से पहले हुआ .[८]
कैम्ब्रियन विस्फोट (Cambrian explosion) के करीब ५३५ म्या के बाद पाँच व्यापक विनाश हुए हैं (mass extinctions)[९] विनाश की अन्तिम घटना ६५ म्या में हुआ जब एक उल्का के टक्कर ने संभवतः ( गैर पक्षी ) डायनासोर और अन्य बड़े सरीसृप के विनाश को प्रेरित किया , पर स्तनपायी जैसे छोटे जानवरों को प्रसारित किया जो तब छुछुंदर से मिलते थे .पिछले ६५ लाख साल पहले से , स्तनपायियों का जीवन विविधता पूर्ण है और कई लाख साल पहले एक अफ्रीकी बन्दर के समान जानवर ने सीधा खड़ा होने की योग्यता प्राप्त की[१०] यह यंत्र का उपयोग किया और संचार साधन को प्रेरित किया जिसने एक वृहत मस्तिष्क के लिए आवश्यक पोषण और उत्तेजना प्रदान किया .कृषि के विकास ने , और तब सभ्यता ने, मानव को छोटे काल अवधी में पृथ्वी को प्रभावित करने की अनुमति दी,[११] जो प्रकृति और अन्य जीवों को प्रभावित किया.
हिम युग (ice age) का वर्तमान स्वरूप करीब ४० लाख साल पहले प्रारम्भ हुआ, तब करीब ३ लाख साल बाद अभिनूतन (Pleistocene) तीव्र हुआ ध्रुवीय क्षेत्र तबसे हिमाच्छादन और गलन के क्रमिक चक्र को प्रत्येक ४० - १००,००० सालों में दुहराया है .अन्तिम हिम युग की समाप्ति लगभग १०,००० साल पहले हुई[१२]
संदर्भ[सम्पादन]
- ↑ This is the radius that gives a sphere with the same volume as the WGS 84 reference ellipsoid.
- ↑ २.० २.१ २.२ The WGS 84 reference ellipsoid.
- ↑ Pidwirny, Michael (2006-02-02). Surface area of our planet covered by oceans and continents.(Table 8o-1). University of British Columbia, Okanagan. http://www.physicalgeography.net/fundamentals/8o.html. अभिगमन तिथि: 2007-11-26.
- ↑ ४.० ४.१ Yoder, C. F. (1995) p. 12.
- ↑
- ↑ वार्ड और ब्रोवन्ली ( २००२ )
- ↑
- ↑
- ↑ }} -->
- ↑
- ↑ }} -->
- ↑
बाह्य सूत्र[सम्पादन]
- USGS भू-चुम्बकीय कार्यक्रम टेम्पलेट:अंग्रेज़ी
- नासा पृथ्वी वेधशाला टेम्पलेट:En
- नासा के सौर मण्डल अन्वेषण द्वारा पृथ्वी की रूपरेखा टेम्पलेट:En
- जलवायु परिवर्तन के कारण पृथ्वी के आकार में परिवर्तन टेम्पलेट:En
- पृथ्वी पर महान व्यक्तियों के विचार


text:
भारत
भारत देश (अंग्रेज़ी: India), या सरकारी रूप से भारत गणराज्य (अंग्रेज़ी: Republic of India), दक्खिनी एशिया में एगो देश ह। भारतीय साहित्य में ए के जम्बूद्वीप, आर्यावर्त, आ अजनाभदेश भी कहल गइल बा। भारत, भौगोलिक क्षेत्रफल की हिसाब से से विश्व क सातवाँ सबसे बड़हन अउरी जनसंख्या की हिसाब से चीन की बाद दुसरा सबसे बड़ देश ह। भारत क जनसंख्या २०११ की जनगणना की हिसाब से १.२ अरब बाटे।
भारत की उत्तर में हिमालय पहाड़, दक्खिन में हिन्द महासागर, पच्छिम में अरब सागर आ पूरुब ओर बंगाल क खाड़ी बाटे। भारत जमीनी सीमा जेवन देशन की संघे साझा बा उनहन में पच्छिम में पाकिस्तान, अफ़ग़ानिस्तान, उत्तर-पूरब में चीन, नेपाल, आ भूटान अउरी पूरुब ओर बांग्लादेश आ म्याँमार देश बाड़ें। हिन्द महासागर में एकरी दक्खिन-पश्चिम में मालदीव, दक्खिन में श्री लंका अउर दक्खिन-पूरब में इंडोनेशिया ह।
हिमालय से निकले वाली नद्दी कुल के ले आवल निक्षेप से उत्तरी भारत क मैदान बनल बा जेवन बहुत ऊपजाऊ बा। एही मैदान क पच्छिमी तटीय हिस्सा विश्व की प्राचीनतम सभ्यता सिन्धु घाटी सभ्यता क जनम भुईं ह आ एही उत्तर भारत की मैदान में विश्व क चार गो प्रमुख धर्म : सनातन-हिन्दू धर्म, बौद्ध, जैन अउरी सिख धर्म जनम लिहलन अउर विकसित भइलें। गंगा नदी भारत क सभसे महत्वपूर्ण नदी बाटे जेवन इहाँ की संस्कृति में बहुत पबित्र मानल जाले।
जहाँ तक भारत की लोगन का सवाल बा जनसंख्या की हिसाब से ई विश्व क सबसे बड़हन लोकतंत्र ह। इहवाँ संसदीय प्रणाली की आधार पर शासन चलेला आ देश क मुखिया राष्ट्रपति होलें लेकिन परधानमंत्री सभसे शक्तिशाली पद होला। १९९१ ई. मे आर्थिक सुधार की बाद भारत की अर्थव्यवस्था में खूब तेज़ वृद्धि देखल गइल बा। भारत नामिक GDP की अनुसार बिस्व में दसवां सबसे बड़हन आ PPP की हिसाब से दुनिया में तीसरी सबसे बड़हन अर्थव्यवस्था ह।
भारतीय संस्कृति क सभसे मुख्य बिसेसता बा एकर बहुरंगी रूप। भारत में बहुत प्रकार क जाति, प्रजाति आ धर्म क लोग बाटे आ भारत की एक क्षेत्र से दूसरा क्षेत्र में खान-पान, रहन-सहन जइसन चीजन में बहुत अंतर देखे के मिलेला। एकरी बावजूद भारतीय संस्कृति का एगो अलग पहचान बा। अंग्रेज लोग भारत की एही भूगोलिक आ सांस्कृतिक विविधता के देख के ए के एगो उप-महाद्वीप के लोग हालाँकि अब भारतीय एकता आ अखंडता क समर्थक ए शब्द क प्रयोग ना कइल चाहेला लोग।
सामग्री
नामोत्पत्ति[सम्पादन]
भारत के दुगो आधिकारिक नाम हवे- हिन्दी में भारत औरि अंग्रेज़ी में इण्डिया (India)। इण्डिया नाम के उत्पत्ति सिन्धु नदी के अंग्रेजी नाम "इण्डस" से भइल हवे। भारत नाम, एक प्राचीन हिन्दू सम्राट भरत जौन मनु के वंशज ऋषभदेव के ज्येष्ठ पुत्र रहे तथा जेकर कथा श्रीमद्भागवत महापुराण में हवे,ओकरे नाम से लिहल गैइल ह। भारत (भा + रत) शब्द के मतलब हवे आन्तरिक प्रकाश या विदेक-रूपी प्रकाश में लीन। एगो तीसरा नाम भि हवे हिन्दुस्तान जेकर अर्थ ह हिन्द(हिन्दू) के भूमि होला जौन प्राचीन काल ऋषि द्वारा दिहल गैइल बा। प्राचीन काल में ई कम प्रयुक्त होअत रहल तथा कालान्तर में अधिक प्रचलित हो गैइल विशेषकर अरब/ईरान में। भारत में यह नाम मुगल काल से अधिक प्रचलित हो गैइल यद्यपि ऐकर समकालीन उपयोग कम औरि प्रायः उत्तरी भारत के खातिर होऐला।ऐकर बावजुद भारतवर्ष के वैदिक काल से आर्यावर्त "जम्बूद्वीप" औरि "अजनाभदेश" के नाम से भी जानल जाला। बहुत पहले ई देश 'सोने के चिड़िया' के रूप में जाना जात रहल।
राष्ट्र के रुप में उदय[सम्पादन]
भारत के एगो सनातन राष्ट्र मानल जाला काहेकी है ई मानव-सभ्यता के पहिला राष्ट्र रहल। श्रीमद्भागवत के पञ्चम स्कन्ध में भारत राष्ट्र के स्थापना के वर्णन आवेला। भारतीय दर्शन के अनुसार सृष्टि उत्पत्ति के पश्चात ब्रह्मा के मानस पुत्र स्वयंभू मनु व्यवस्था सम्भल्ल्न। उनकर दूगो पुत्र, प्रियव्रत और उत्तानपाद रहलन। उत्तानपाद भक्त ध्रुव के पिता रहलन। एही प्रियव्रत के दस पुत्र रहलन। तीनगो पुत्र बाल्यकाल से ही विरक्त रहलन। एही कारण प्रियव्रत पृथ्वी के सात भागों में विभक्त कर एक-एकगो भाग हरेक पुत्र के सौंप देहलन। एही में से एगो आग्नीध्र रहलन जकरके जम्बूद्वीप के शासन कार्य सौंपा गईलन। वृद्धावस्था में आग्नीध्र अपन नौ पुत्रों के जम्बूद्वीप के विभिन्न नौ स्थान के शासन दायित्व सौंप देहलन। इ नौ पुत्र में सबसे बड़ नाभि रहलन जेकरा हिमवर्ष के भू-भाग मिलल। उ हिमवर्ष के स्वयं के नाम अजनाभ से जोड़ कर अजनाभवर्ष प्रचारित कईलन। ई हिमवर्ष या अजनाभवर्ष ए प्राचीन भारत देश रहल। राजा नाभि के पुत्र ऋषभ रहलन। ऋषभदेव के सौ पुत्रों में भरत ज्येष्ठ एवं सबसे गुणवान रहलन। पहले भारतवर्ष के नाम ॠषभदेव के पिता नाभिराज के नाम पर अजनाभवर्ष प्रसिद्ध रहल। भरत के नाम से ही लोग अजनाभखण्ड के भारतवर्ष कहे लगलन ।
इतिहास[सम्पादन]
मुख्य लेख: भारतीय इतिहास
पाषाण युग भीमबेटका मध्य प्रदेश की गुफाएँ भारत में मानव जीवन क प्राचीनतम प्रमाण हईन । पहली स्थाई बस्तियों ने ९००० बरिस पहिले स्वरुप लहलेन। ईह आगे चल कर सिन्धु घाटी सभ्यता में विकसित भईलिन, जे २६वीं शताब्दी ईसा पूर्व और २०वीं शताब्दी ईसा पूर्व के मध्य अपने चरम पर रहलेन। [६] लगभग १६०० ईसा पहिले आर्य भारत अईलेन और उन्होंने उत्तर भारतीय क्षेत्रन में वैदिक सभ्यता क शुरुआत कईलेन। ई सभ्यता के स्रोत वेद और पुराण हउअन। किन्तु आर्य-आक्रमण-सिद्धांत अबहीं तक विवाद क मामला ह। बाल गंगाधर तिलक सहित कुछ विद्वानन क मान्यता ह कि आर्य भारतवर्ष क स्थायी निवासी हउअन अउर वैदिक इतिहास करीब ७५,००० वर्ष पपुराना ह।[७] एही समय दक्षिण भारत में द्रविड़ सभ्यता का विकास होत रहल। दुनु जातियों ने एक दूसरे के खूबियों के अपनईलेन अउर भारत में एक मिश्रित-संस्कृति क निर्माण कईलेन।
५०० ईसवी पूर्व कॆ बाद कई स्वतंत्र राज्य भईलेन। भारत क शुरुआती राजवंशन में उत्तर भारत क मौर्य राजवंश उल्लेखनीय ह जेकर प्रतापी सम्राट अशोक क विश्व इतिहास में विशेष स्थान ह।[८] १८० ईसवी के शुरुआत से मध्य एशिया से कई आक्रमण भयल, जेकरे परिणामस्वरूप उत्तर भारतीय उपमहाद्वीप में यूनानी, शक, पार्थी और आखिर में कुषाण राजवंश स्थापित भईलेन। तीसरी शताब्दी के आगे क समय जब भारत पर गुप्त वंश का शासन रहल, भारत क "स्वर्णिम काल" कहलायल।"[९][१०] दक्षिण भारत में भिन्न-भिन्न काल-खण्डन में कई राजवंश चालुक्य, चेर, चोल, पल्लव तथा पांड्य भईलेन। ईसा के आसपास संगम-साहित्य अपने चरम पर रहल, जेमें तमिळ भाषा का परिवर्धन भयल। सातवाहनन और चालुक्यन ने मध्य भारत में आपन वर्चस्व स्थापित कईलेन । विज्ञान, कला, साहित्य, गणित, खगोलशास्त्र, प्राचीन प्रौद्योगिकी, धर्म, अउर दर्शन एही राजाओं के शासनकाल में फललन-फूललन ।
१२वीं शताब्दी के शुरुआत में, भारत पर इस्लामी आक्रमणन के बाद, उत्तरी अउर केन्द्रीय भारत क अधिकांश भाग दिल्ली सल्तनत के शासनाधीन हो गईल; और बाद में, अधिकांश उपमहाद्वीप मुगल वंश के अधीन हो गईल। दक्षिण भारत में विजयनगर साम्राज्य शक्तिशाली बनल। मुगलन के संक्षिप्त अधिकार के बाद सत्रहवीं सदी में दक्षिण और मध्य भारत में मराठन का उत्कर्ष भयल। उत्तर पश्चिम में सिक्खन क शक्ति में बढ़त भईल।
१७वीं शताब्दी के मध्यकाल में पुर्तगाल, डच, फ्रांस, ब्रिटेन सहित अनेक यूरोपीय देशन, जे भारत से व्यापार करे के चाहत रहलन, देश क आतंरिक शासकीय अराजकता क फायदा उठईलन। अंग्रेज दूसरे देशों से व्यापार के चाहे वाला लोगन के रोके में सफल भईलेन और १८४० तक लगभग पूरा देश पर शासन करे में सफल भईलेन। १८५७ में ब्रिटिश ईस्ट इंडिया कम्पनी के विरुद्ध असफल विद्रोह, जो भारतीय स्वतन्त्रता के प्रथम संग्राम से भी जानल जला, के बाद भारत क अधिकांश भाग सीधे अंग्रेजी शासन के प्रशासनिक नियंत्रण में आ गईल। [११]
बीसवी सदी के प्रारम्भ में आधुनिक शिक्षा क प्रसार और विश्वपटल पर बदलती राजनीतिक परिस्थितियन के चलते भारत में एक बौद्धिक आन्दोलन क सूत्रपात भयल जे सामाजिक और राजनीतिक स्तर पर अनेक बदलाव और कई आन्दोलन क नीव रखलस। १८८५ में इन्डियन नेशनल कांग्रेस क स्थापना स्वतन्त्रता आन्दोलन के एक गतिमान स्वरूप देहलस। बीसवीं शताब्दी के शुरुआत में लम्बा समय तक स्वतंत्रता प्राप्ति के लिये बहुत बड़ा अहिंसावादी संघर्ष चलल, जेकर नेतृत्व महात्मा गांधी, जिनके आधिकारिक रुप से आधुनिक भारत क 'राष्ट्रपिता' के रूप में संबोधित करल जाला, कईलेन। एकरे साथ-साथ चंद्रशेखर आजाद, सरदार भगत सिंह, सुखदेव, राजगुरू, नेताजी सुभाष चन्द्र बोस, सावरकर आदि के नेतृत्व में चलल क्रांतिकारी संघर्ष के फलस्वरुप १५ अगस्त, १९४७ के भारत ने अंग्रेजी शासन से पूर्णतः स्वतंत्रता प्राप्त कईलस। ओकरे बाद २६ जनवरी, १९५० के भारत एक गणराज्य बनल।
भारत क पड़ोसी राष्ट्रन के साथ अनसुलझा सीमा विवाद ह। एही खातिर एके छोटा पैमाना पर युद्ध का भी सामना करे के पड़ल ह। १९६२ में चीन के साथ, अउर १९४७, १९६५, १९७१ अउर १९९९ में पाकिस्तान के साथ लड़ाई हो चुकल बा।
भारत गुटनिरपेक्ष आन्दोलन अउर संयुक्त राष्ट्र संघ के संस्थापक सदस्य देशन में से एक ह।
१९७४ में भारत आपन पहिला परमाणु परीक्षण कईले रहल जेकरे बाद १९९८ में ५ अउर परीक्षण भयल। १९९० के दशक में भयल आर्थिक सुधारीकरण क बदौलत आज देश सबसे तेज़ी से विकासशील राष्ट्रन क सूची में आ गयल बा।
भारत के प्रान्त और ओकर राजधानी[सम्पादन]
(मुख्य लेख: भारत क राज्य आ संघ राज्यक्षेत्र)
भारत में २९ गो राज्य आ ७ गो केन्द्रशासित प्रदेश बा।
- राज्यों के नाम निम्नवत हैं- (कोष्टक में राजधानी का नाम)
- केन्द्रशासित प्रदेश
† चंडीगढ़ एक केंद्रशासित प्रदेश और पंजाब और हरियाणा ई दू राज्यन क राजधानी बा।
भूगोल[सम्पादन]
मुख्य लेख: भारत क भूगोल
भारत में बोलल जाने वाली भाषाएँ[सम्पादन]
भारतीय संविधान एक राष्ट्रभाषा का वर्णन ना करेला । भारत में कउनो एक राष्ट्रभाषा न ह। संविधान के अनुसार केंद्रीय सरकार में काम हिन्दी और अंग्रेज़ी भाषा में होला, और राज्यन में हिन्दी अथवा आपन-आपन क्षेत्रीय भाषा में काम होला। भाषाई मामले में भारतवर्ष विश्व के समृद्धतम् देशों में से एक ह। ईहाँ मुख्यतः बोलल जाने वाली भाषाओं क सूची ई बा:
राष्ट्रीय गान आउ राष्ट्रीय गीत[सम्पादन]
भारत के राष्ट्रीय गान जन-गण-मन बा । इ बंगाली में गुरुदेव रवीन्द्रनाथ टैगोर द्वारा लिखल गइल बा। भारत के राष्ट्रीय गीत वन्दे मातरम् बा। एकरा के बंकिमचंद्र चटर्जी लिखले बानी आउ भारत क स्वतंत्रता संग्राम में ई गीत के महत्वपूर्ण भूमिका रहे| ई गीत प्रसिद्ध उपन्यास आनंदमठ से लेहल गईल बा।
इहो लेख देखल जाय[सम्पादन]
- भारतीय खाना इहा छेत्र के अनुसार खान मे जस्प्रित् सिन्घ् बिबीधता बावे | हर छेत्र मे अलग अलग त्रह् के खाना प्रचलीत बा |
- भारतीय व्यक्तित्व
- भारतीय पोशाक
- भारतीय अर्थव्यवस्था
- भारत (विक्षनरी)
सन्दर्भ[सम्पादन]
- ↑ National Symbols | National Portal of India (अंग्रेज़ी). इंडिया पोर्टल. Retrieved on १३ मई २०१४.
- ↑ Profile | National Portal of India. इंडिया पोर्टल. Retrieved on १३ मई २०१४.
- ↑ Justice R M Lodha sworn in as 41st chief justice of Supreme Court (अंग्रेज़ी). आईएएनएस. न्यूज़ बिहारप्रभा. Retrieved on १३ मई २०१४.
- ↑ ४.० ४.१ Report for Selected Countries and Subjects (अंग्रेज़ी). विश्व आर्थिक आउटलुक डाटाबेस, अन्तर्राष्ट्रीय मुद्रा कोष (२७ अक्टूबर २०१३). Retrieved on १३ मई २०१४.
- ↑ Human Development Reports
- ↑ Introduction to the Ancient Indus Valley. Harappa (1996). Retrieved on 2007-06-18.
- ↑ How ancient are the Vedas. Yahoo Answers (2009). Retrieved on 2009-11-30.
- ↑ Jona Lendering. Maurya dynasty. Retrieved on 2007-06-17.
- ↑ Gupta period has been described as the Golden Age of Indian history. National Informatics Centre (NIC). Retrieved on 2007-10-03.
- ↑ Heitzman, James. (2007). "Gupta Dynasty," Microsoft® Encarta® Online Encyclopedia 2007
- ↑ History : Indian Freedom Struggle (1857-1947). National Informatics Centre (NIC). Retrieved on 2007-10-03. “And by 1856, the British conquest and its authority were firmly established.”


text:
पटना। 18 लाख से भी बेसी छात्रन के साथ दुनिया के सबसे बड़ इंदिरा गांधी राष्ट्रीय मुक्त विश्वविद्यालय (इग्नू) के जुलाई सत्र में दाखिला लेवे के तारिख 17 अगस्त ले बढा दीहल गइल बा। दू सई रुपया विलंब शुक्ल के साथ केहू भी आपन दाखिला 17 अगस्त तक ले सकेला। ज्ञात होखे कि एही सत्र से इग्नू भोजपुरी के आधार पाठ्यक्रम खातिर भी दाखिला शुरु क रहल बा।
एह बारे में जानकारी देत इग्नू के क्षेत्रीय निदेशक डा. ए एन त्रिपाठी बतवले कि प्रोस्पेक्टस में दीहल हर कोर्स खातिर ई नियम लागु होई, लेकिन जवना कोर्स खातिर अलग से आवेदन लिहल जा रहल बा, ओहपर ई नियम लागु ना होई।
पिछिला साल का अंत मे इग्नू अपना पाठ्यक्रम में भोजपुरी के शामिल करे के घोषणा कइलस, त भोजपुरिया समाज में खुशी के लहर दौड गइल। आ छह महीना का भीतर इ कोर्स के शुरु क के इग्नू आपन वादा के पुरा भी क देले बा, एकरा खातिर इग्नू प्रबंधन आ विशेष रुप से प्रो. शत्रुधन कुमार जी बधाई के पात्र बानी।
भोजपुरिया डॉट कॉम का ओर से हम नवहा लोग से अपील करब कि ऊ लोग ज्यादा से ज्यादा संख्या में एह कोर्स में एडमिशन लेव लोग, ताकि बाकि सब यूनिवर्सिटी के भी भोजपुरी के अपना पाठ्यक्रम में शामिल करे के प्रेरणा मिलो।
अगर रउआ कवनो आउर विश्वविधालय से कुछ आउर कोर्स भी क रहल बानी, तबो रउआ एह पाठ्यक्रम में दाखिला ले सकेनी। दूरस्थ शिक्षा प्रणाली के तहत चले वाला एह कोर्स के केहू भी घर बइठले क सकेला। भोजपुरी फिल्मन आ टीवी चैनलन के बाढ में भोजपुरी पढे वालन के रोजगार खातिर बेहतर अवसर मिली, एह में कवनो संदेह नइखे।


text:
भोजपुरी फिलिमन के मेगा स्टार मनोज तिवारी ‘मृदुल‘ भोजपुरी के एकमात्र मनोरंजक चैनल महुआ टी.वी. पर देखावल जात अनोखा डांस रियलिटी शो ‘नाच नचईया धूम मचईया’ के एंकरिंग करत लउकीहें.
एह शो के एंकरिंग पहिले भोजपुरी सुपरस्टार रविकिशन करत रहले बाकिर एह घरी अपना फिलिमन के शूटिंग में बेसी व्यस्त होखला का चलते शो खातिर पर्याप्त समय ना दे पावत रहले. एह चलते शो के निर्माता कंपनी साईबाबा टेलीफिल्मस रविकिशन का जगहा मनोज तिवारी के एंकरिंग के कमान सँउप दिहले. अब एह हफ्ता से मनोज तिवारी एह शो के एंकरिंग करत नजर अइहन,
एह हफ्ता ‘नाच नचईया धूम मचईया’ में अदला-बदली एपिसोड देखावल जाई. मनोज तिवारी आपन भउजाई बनल कानू मुखर्जी का साथ ‘ससुरा बड़ा पइसावाला’ के गाना ‘ना ना करब ना बियाह’ पर परफार्म करीहें. आ बाकियो सगरी प्रतिभागी अदला बदली लुक में नजर अइहें.
महुआ टी.वी. पर ई सब एह शनिचर आ अतवार रात आठ बजे से देख सकीलें. शो के प्रसारण हर शनिचर आ अतवार के होखल करेला.
(स्रोत – प्रशांत निशांत)


text:
रिनाक
निर्देशांक: 27°10′N 88°38′E / 27.17, 88.64
रिनाक के (अंग्रेजी में Rhenock )कहल जाला रिनाक सिक्किम के पूर्वी जिला में परेला इ सिक्किम के छोटा-सा क्षेत्र बा । जहाँ बजार,और गाँव स्थल बा । सिक्किम के राजधानी गान्तोक बा जौन लगभग ६३ किलोमिटर दूर जलेपला पास जयेवला मार्ग मे अवस्थित बा इ स्थल समुद्री सतह से १०४० मिटर उचाई पर बा|लेप्चा बोली के दुगो शव्द रे - नोक से बनल ( बाद में रिनाक) जएकर अर्थ होअला "काला पहाड"| रिनाक बजार से उपर मे अवस्थित आरिटार मे राज्य के पहिल्का पुलिस चौकी के स्थापना भैइल्|ओहि के कारन इ स्थल राज्य के खातिर ऐतिहासिक बा ।
इतिहास[सम्पादन]
आज तक रिनाक के लिखित इतिहास जानकारी में न होखे के कारन बुजुर्गोंन के मुह् से सुनल तथ्यों आउर सीमित स्रोत से मिल्ल जानकारी के अनुसार- तेह्रौं शताव्दी तक इहा के स्थल घोर जंगल से ढकल रहल | लेप्चा जाति प्रथम वासिन्दा कह्ल्य्लन। ओक्रा बाद भुटिया औरि नेपाली समुदाय के लोग ई स्थल पर आईल|
सामजिक ढांचा[सम्पादन]
रिनाक में सिक्किम के औरि जगह जैसन सब जाति के लोग रहेलन,जौनमे लेप्चा, भुटिया, नेपाली(गोर्खा), मारवाडी और बिहारी सामिल बारन|
शैक्षणिक संस्थान[सम्पादन]
रिनाक के शैक्षिक इतिहास राज्य के ओरि जगहन् से लम्बा बावे| एही स्थल पर राज्यके सर्वप्रथम विद्यालय के स्थापना सन १८८० में मिशनरियन् द्वारा भएल | बाद में ई विद्यालय के सिक्किम सरकार अधिग्रहण करके किंगस्टोन में स्थानान्तरित करदेह्ल्स ओरि उच्चतर माध्यमिक विद्यालय के दर्जा दिह्ल्स| हाल में ई विद्यालय के रिनाक उच्चतर माध्यमिक विद्यालय के नाम से जानल् जाला |सिक्किम् के सर्वप्रथम संस्कृत विद्यालय रिनाक के मन्दिर में स्थापित कईल गईल् | सिक्किम भारत में विलय भईला के बाद निम्न विद्यालय भईल-
- सरकारी महाविद्यालय
- रिनाक उ. माध्यमिक विद्यालय
- तारपिन मा. विद्यालय
- सुदुंगलाखा मा. विद्यालय
- आरिटार मा. विद्यालय
- सन्त जोशेफ विद्यालय
- संस्कृत पाठशाला
- अन्य नि.मा.विद्यालय ओरि प्रा.पाठशालाएँ
पर्यटक स्थल[सम्पादन]
- आरिटार तालाव, रिनाक(पूर्व सिक्किम)
- आरिटार (लाम्पोखरी)
- आरिटार गुम्पा
- सिद्धिविनायक मन्दिर (निर्माणाधीन)
- फूलों के नर्सरी।
- रेसि इको टुरिसम
- रामगौरि सगंरालय


text:
खैर, ई त बात भइल सबूत के, आगे के स्थिति ई बा कि एक ओर जहाँ रवि कांत दुबे एह खुलासा के बाद सदमा में बाडन, ओहिजे दोसरा ओर उनकर एगो चमचा एह खुलासा से तिलमिला गइल बाटे, अउर भोजपुरिया डॉट कॉम आ जय भोजपुरी डॉट कॉम पर अनर्गल आरोप लगा रहल बाटे। ओह चमचा के कहनाम बा कि भोजपुरिया डॉट कॉम भोजपुरी के प्रति समर्पित लोगन के खिलाफ काम कइ रहल बाटे, जबकि सच्चाई ई बा कि आज ले भोजपुरी खातिर जेतना काम भोजपुरिया डॉट कॉम अउर जय भोजपुरी डॉट कॉम कइले बा, कवनो दोसर वेबसाइट ओतना सोच भी नइखे सकत। एक ओर जहाँ कुछ वेबसाइट वाला लोग फिल्मी कलाकारन के करीब जाये खातिर चमचागिरी करत ना थकेला, ओहिजे दोसरा ओर ई सिर्फ सच के ही ताकत बा कि जवना कवनो व्यक्ति पर भी भोजपुरिया डॉट कॉम कुछ लिखलस, अंत में ओह लोगन के भी ओह बात के स्वीकारे के पडल, अउर तथ्य के माने के पडल।
हमनी पर घिनौना आरोप लगा रहल सहारा इंडिया में काम करे वाला राज कमल पांडे के एतनो नइखे बुझात कि जब सब सबुत ओह खबर में दिहल बा, त फेर ओह में गलत का बा। अगर उनका में साहस बा, त ओह में एको सबुत के गलत साबित कइ के देखावस। एक जमाना पहिले दम तूड चुकल भोजपुरी के एगो वेबसाइट पर ऊ ना सिर्फ हमनी के सहयोगी वेबसाइट जय भोजपुरी डॉट कॉम के आ ओकरा सदस्यन के खुले आम गारी दे रहल बाडन, बल्कि ओह वेबसाइट के प्रबंधन भी एह काम में उनकर खुल के सपोर्ट कइ रहल बाटे। एह मुद्दा पर जब हमनी का एगो वरिष्ठ अधिवक्ता नरेश सिंह से बात कइनी जा, त ऊ कहलन कि ई सिधे तौर पर साइबर क्राइम के मामला हवे, अउर इंडियन आईटी एक्ट के अनुसार ओह वेबसाइट अउर ओकरा प्रबंधक (शैलेश मिश्रा) का उपर कार्यवाही खातिर एतना सबूत काफी बा।
रवि कांत दुबे आ राज कमल पांडे काल्ह फेसबुक पर ओही फेक प्रोफाइल (रागिनी सिन्हा) पर लिख के भोजपुरिया डॉट कॉम अउर ओकरा संचालकन का उपर ब्लैकमेल करे, रंगदारी लेवे अउर ना जाने का-का आरोप लगवले बा लोग। हमनी का एहिजा साफ कइल चाहेब कि भोजपुरिया डॉट कॉम आज ले केहु से एको रुपया नइखे लेले, अउर हमनी का चैलेंज करतानी कि केहु एह में से एको आरोप साबित कइ के देखाव। अगर रविकांत दुबे का लगे हमनी के गलत साबित करे खातिर कुछ तथ्य बा, त सामने आवस। अगर हमनी पर विश्वास नइखे, त मीडिया में जास, लेकिन अपना चमचा लोगन के आगे कइ के एह तरह के अनर्गल आरोप लगावल बंद करस।
जब हमनी का राजकमल पांडे के इतिहास खोजे के कोशिश कइनी त पता चलल कि ई व्यक्ति पहिले पुरुष वेश्या (जिगोलो) रह चुकल बाटे, अउर 2004 के समय में (जब हमनी का इनका के जानतो ना रहनी जा) पोस्ट कइल इनकर कुछ प्रचार सामग्री (केहु भी एहिजा क्लिक कर के एह बात के देख सकेला) आजो इंटरनेट पर देखल जा सकेला। जब केहु एह दिशा में इनकर ध्यान दिलावल तब पहिले त पहिले ई कहले कि प्रोफाइल हैक हो गइल रहे, जब ई बतावल गइल कि ई पोस्ट 2004 के हवे, तब कहले कि हम ई-मेल आईडी (rkp_lucknow @ yahoo.com) ही 2006 में बनवले बानी, फेर जब उनकर याहू प्रोफाइल देखावल गइल जवना में ऊ आईडी 2004 के बनल लिखल रहे, त ऊ गाली-गलौज पर उतर गइलन। ना जाने केतना गो एडल्ट वेबसाइटन पर सक्रिय राजकमल पांडे के चरित्र, अउर ओह वेबसाइट पर उनकर भाषा अपना आप में उनकर इमानदारी आ सच्चाई के कहानी कह रहल बाटे।
रविकांत दुबे पर से सबके ध्यान हटाये खातिर राज कमल पांडे एतना निचता पर उतर गइलन कि ऊ एगो एडल्ट वेबसाइट पर जय भोजपुरी परिवार के एगो वरिष्ठ सदस्य नवीन भोजपुरिया के फेक प्रोफाइल बनवलन (ओकर स्क्रीन शॉट हमनी का लगे बा, जवना में ऊ खुद ओही प्रोफाइल से लॉगिन बाडे, जवना से उनकर कुकृत्य के पता चलता), आ ओकरा के फेसबुक आ ओह वेबसाइट पर अपलोड कइ के लिखलन "अइसे बनावल जाला फेक प्रोफाइल, आ हम जेकर चाहीं, ओकर फेक प्रोफाइल बना सकेनी।" उनका एह बात से (जेकर स्क्रीन शोंट हमनी का लगे बा) साफ पता चलता कि रवि कांत दुबे के बचाये खातिर ऊ कवनो हद तक जा सकेले।
भोजपुरिया डॉट कॉम आज ले ना त केहु का लगे झुकल बा, नाही झुकी... हमनी का हमेशा सच के लेके चलल बानी जा, अउर एही वजह से पिछला छह साल से हमनी के समाज के अपार समर्थन मिल रहल बाटे, अउर हमनी के वेबसाइट भोजपुरी में लगातार No. 1 के स्थिति पर कायम बाटे। जेकरा कवनो गलतफहमी बा, ओकरा खातिर हमनी का लगे सबूत बा, जवन कि उपलब्ध करावल जा सकेला। अगर केहु चाहे, त एह देश में के कवनो अदालत में हमनी का अपना लिखल हर बात के साबित करे खातिर तैयार बानी।


text:
खलील जिब्रान
संसार के श्रेष्ठ चिंतक महाकवि के रूप में विश्व के हर कोने में ख्याति प्राप्त करने वाले, देश-विदेश भ्रमण करने वाले खलील जिब्रान अरबी, अंगरेजी फारसी के ज्ञाता, दार्शनिक और चित्रकार भी बा। उन्हें अपने चिंतन के कारण समकालीन पादरियों और अधिकारी वर्ग का कोपभाजन होने से जाति से बहिष्कृत करके देश निकाला तक दे दिया गया बा। खलील जिब्रान ६ जनवरी १८८३ को लेबनान के 'बथरी' नगर में एक संपन्ना परिवार में जनम ह। १२ वर्ष की आयु में ही माता-पिता के साथ बेल्जियम, फ्रांस, अमेरिका आदि देशों में भ्रमण करते बा १९१२ मेंअमेरिका के न्यूयॉर्क में स्थायी रूप से रहने लगे बा।


text:
लोकगीत
"भोजपुरी लोकगीत खातिर देखीं भोजपुरी लोकगीत "
लोकगीत (अंग्रेजी:Folksong) कवनो भी संस्कृति में आम जनता द्वारा पारंपरिक रूप से प्रचलित गीत के कहल जाला। सामान्यतः ई गाँव-गिरांव में खुद से प्रचलित आ अनाम रचनाकार लोगन द्वारा बनावल रचना होले। लोकगीतन क धुन भी पारंपरिक होले। सामान्य रूप से ई शास्त्रीय संगीत की विपरीत स्वतः उत्पन्न मानल जाला।
नया समय में मेन संगीत से अलग हटिके कम प्रचलित भाषा बोली में रचना के भी लोग संगीत कहल जात बाटे।
भोजपुरी लोकगीत में होली (फगुआ), कजरी, बिरहा, सोहर, बियाह क गीत इत्यादि अइसने कुल गीत आवेलें। सोरठी, पूरबी, कहारऊ धुन भी लोकगीत से जुडल बा आ ए धुनन पर होखे वाली वर्तमान रचना कुल के भी लोकगीत कहल जाला।
पाश्चात्य लोकगीत में ज्यादातर रचना अकेले आ एगो बाजा कि संघे गावल जाला।[१]
इतिहास[सम्पादन]
प्रकार[सम्पादन]
परंपरागत लोकगीत[सम्पादन]
नया लोकगीत[सम्पादन]
संदर्भ[सम्पादन]
- ↑ ब्रिटानिका एन्साइक्लोपीडिया पर "Folk songs are usually sung unaccompanied or with accompaniment provided by a single instrument—e.g., a guitar or a dulcimer. They are usually learned by ear and are infrequently written down; hence, they are susceptible to changes of notes and words through generations of oral transmission. "


text:
पिछला दिने जब फिल्म “रंगबाज” के संगीत जारी के रहे त पटना के पाँच सितारा होटल मौर्या में बिहार के रंगबाजन के जमावड़ा लाग गइल. होटल के गेट से पार्टी रुम तक आठ गो गेट सजावल रहे आ पटना के चप्पा चप्पा पर “रंगबाज” के पोस्टर साट दिहल रहे. एह पार्टी में फूल आ गुब्बारा से सजावल विनायल स्टेज पर जब फिल्म के नायक हैदर काजमी का संगे बिहार के मंत्री अइलें त चारो तरफ “रंगबाज” के गाना बाजे लागल. म्यूजिक रिलीज बिहार के खाद्य आपूर्ति मंत्री श्याम रजक का हाथे भइल. मौका पर मौजूद जानल मानल फिल्मकार आ फाइने्सर संजय सिन्हा, अभय सिन्हा आ सगरी अतिथि लोग पूरा टीम के बधाई दिहल. संगीत समारोह में पार्टीओ के आयोजन रहे जवना में बिहार के तमाम दिग्गज शामिल भइले.
“रंगबाज” के म्यूजिक रिलीज के ई समारोह ढेर दिन ले याद कइल जाई. बाद में पत्रकार सम्मेलन में निर्देशक शिवराम यादव, नायक हैदर काजमी आ नंबर वन आयटम डांसर सीमा सिंह सवालन के जबाब दिहलें. फिल्म के संगीत पहिले सुपर डुपर हिट साबित हो चुकल बा.
(स्रोत – शशिकान्त सिंह)


text:
मंगलवार, 2 फ़रवरी 2010
भोजपुरी शायरी
कइसे बिसरीं हम तोहरा के,
काहे से की जब चोरवले बानी ठेठ बिहारी
किस्मत के चिचरीयन से तोहरा के।।
2.का हम कहीं तहरा बारे में,
कि नईखे अल्फ़ाज़ हमरा पिटारा में।
अरे कइसे बुझांई ठेठ बिहारी एह मनवा के
कि, जब तईयारे नईखे इ समझे के,
कि, बडाई त ओकर कइल जाला
जे एकरा काबि़ल होला,
अब ओकर का बडाई कईल जाओ
जे खुदे बडाई के होखो।।
3. लिखीले रात भर हम शायरी तोहरा इस्तकबाल में,
बना देले बा ज़माना हमरो के उस्ताद-ए- कउव्वाल महफ़िल में
कि मज़ा ले ले के सुनता दुनिया हमरा मोहब्बत के तराना के
बतावस ठेठ बिहारी अपना शायरी से दुनिया के सारी, की
कईले बाड़न ई केकरा से ईयारी..........।।
4.बीतल माघ आई गइले फागुन बौरहवा,
बाकीर अइली नाहीं पिया के प्यारी नइहर से ससुरवा,
कि तडपस मनवा में सजनवा की
बिती रे जंईहे इहो फगुनवा बे-रंगवा
की कब होई ठेठ बिहारी से मिलनवा हो राम।।
फेर मुलाकात होइ अइसने कुछ आउरो शायरी के संगे तब तकले प्रणाम।।।।।।।।।।
प्रस्तुतकर्ता RAM PRAKASH TIWARI पर 2:12 am
कोई टिप्पणी नहीं:
सदस्यता लें टिप्पणियाँ भेजें (Atom)


text:
सामने त खाये के बहुते सामान धइल रहे, बाकिर सबके इंतजार रहे मस्जिद से आये वाली "अल्लाहु अकबर" के सदा के। सदा सुनला के साथे लोग खजूर से आपन रोजा खोलल। जेकरा जवन नसीब भइल, ओकरा खातिर अल्लाह के शुक्रिया अदा कइलस। कई गो मस्जिदन में गरीबन खातिर विशेष व्यवस्था कइल गइल रहे।
मुस्लिम परिवारन में दोपहर से ही लोग इफ्तार के तैयारी में जुट गइल रहे, आ तरह- तरह के पकवान बनावल जात रहे। एकरा अलावा मुस्लिम होटलन में भी इफ्तार के व्यवस्था कइल गइल रहे। रमजान के पावन महीना शुरु होते साथ मस्जिदन में भी नमाज पढे वालन के संख्या काफी बढ गइल बा।
एह महीना में लोग एक-दोसरा में खुशी बाँटे के, आ सब केहू के मदद करे के कोशिस करेला। एकरा अलावा हर रोजेदार रोज पाँचो बेरा नमाज पढेला, आ परिवार के खुशी अल्लाह से माँगेला। कहल जाला कि सच्चा मन से रोजा रखे वालन के सब गुनाह माफ हो जाला। लेकिन एह महीना केहू से भी झूठ ना बोले के चाहीं, आ ना ही केहू के सताये के चाहीं।
एह साल 20 सितम्बर के चांद दिखे के, आ 21 सितम्बर के ईद पडे के संभावना बा।


text:
जी हाँ, हर साल के तरह एक बेर फेर, भोजपुरिया डॉट कॉम छठी मईया के मुफ्त प्रसाद रउरा घरे पहुँचाई। एह साल भोजपुरी अभिनेता मनोज तिवारी आ टीवी चैनल "मैजिक टीवी" के सौजन्य से ई सेवा रउरा के उपलब्ध करावल जा रहल बा। रउरा के बस खाली नीचे दिहल फार्म भरे के बा, आ ओकरा बाद हमनी के टीम रउरा घरे कुरियर से प्रसाद भेज दी।
अगर रउरा घरे छठ होला, या फिर कहीं आउर से प्रसाद उपलब्ध हो जाला, त कृपा क के एह फार्म के मत भरीं। ई सेवा ओह लोगन खातिर ज्यादा जरुरी बा, जे घर से बाहर रह रहल बा, आ जेकरा लगे प्रसाद पाये के कवनो आउर जरिया नइखे।
एह साल खातिर छठी मइया के प्रसाद के आवेदन लिहल बंद कइल जा चुकल बा।
छठ के फोटो, कविता, आ आलेख JaiBhojpuri.com पर देखीं


text:
राजा भोज भोपाल के अउर भोजपुरी बिहार के? ई कइसे हो गइल. ई सवाल जब हम मध्य प्रदेश के मुख्यमंत्री शिवराज सिंह चौहान के सोझा रखनी तऽ एकबारगी ऊ अवाक रह गइलें. जब उनका मुंह से कवनो शब्द ना निकलल. तऽ हम फेर उनका से कहनी- रउआ या तऽ राजा भोज के साथे भोजपुरी के रिश्ता के स्वीकार करीं, चाहे इंकार करीं आ चाहे एह विषय पऽ शोध कराई. तनिका देर खामोश रहला के बाद शिवराज सिंह कहलन हम जरूर एह पऽ शोध कराइब. पीपली लाइव फिलिम के गाना याद करीं - सखी संइयां तो खूबै कमात हैं, महंगाई डायन खाये जात है. ई गाना मध्य प्रदेश के एगो लोकगीत पऽ आधारित बा. एह गाना में भोजपुरी के पुट साफ-साफ लउकता. मध्य प्रदेश में इतिहास प्रसिद्ध राजा भोज के मौजूदगी के जतना अकाट्य प्रमाण बा ओतनहीं बिहार में मालवा के परमार वंशीय राजा भोज के भाग के आवे आ डुमरांव में नगर बसावे के प्रमाण बा. माने ई कि मालवा के राजा भोज आ भोजपुरी के
जब भी भारत अफगानिस्तान के मदद करे के कोशिश करेला तऽ पाकिस्तान के कुछ-कुछ होखे लागेला. शायद पाकिस्तान के लागेला कि दक्षिण एशिया के मुस्लिम राष्ट्रन से करीबी बढ़ावे के हक खाली ओकरे बा. बाकिर पाकिस्तान अउर अफगानिस्तान के ऐतिहासिक रिश्ता बा बाकिर जब भी भारत अफगानिस्तान के करीब जाये के चाहेला तऽ पाकिस्तान के तकलीफ होखे लागेला. अइसन का बा कि भारत अउर अफगानिस्तान के रिश्ता बेहतर भइल पाकिस्तान के फूटलो आंखिन ना सोहाला. का ओह के एह बात के डर बा कि अगर भारत अउर अफगानिस्तान के रिश्ता बहुत बेहतर हो गइल तऽ अफगानिस्तान से उनकर आपन रिश्ता बिगड़ जाई?
अगर टैक्स जमा करे के केहू तरे देशभक्ति से जोड़ के देखल जाई तऽ भारत में तस्वीर बहुत अन्हार नजर आई. राजस्व विभाग हालही में अइसन 35,000 लोगिन के नोटिस जारी कइले बा जे आयकर रिटर्न जमा नइखे कइले. कुछ सप्ताह पहिले भी अतने लोगिन के अइसने नोटिस भेजल गइल बा. बाकिर अचंभित करे वाली बात ई हऽ कि जवना 70,000 लोगिन के नोटिस जारी कइल गइल बा ओह में से खाली 10,000 लोग एह बात के जरुरत समझलस कि एह पत्रन के जवाब में ऊ आपन आय घोषित कऽ के आपन आयकर रिटर्न जमा करस. एह से राजस्व विभाग पऽ जबरदस्त दबाव बन रहल बा जवना से एह वित्तीय वर्ष में प्रत्यक्ष कर के मद में 5.65 लाख करोड़ रुपया इक_ा करे के लक्ष्य निर्धारित कइल गइल बा.
काम वाली बाई लोग के डिमांड बढ़ते जा रहल बा. शहरीकरण अउर पलायन के चलते ई मांग अउर तेज होत जा रहल बा. घरेलू अर्थशास्त्र में काम वाली बाई के महत्वपूर्ण स्थान हऽ बाकिर तबो एह क्षेत्र के संगठित करे खातिर कवनो ठोस कदम नइखे उठावल जा रहल. केहू के भी एह ओर धेयान नइखे. लाटिन अमेरिका, कैरिबियन अउर अफ्रीका के देशन में घर में काम करे वाला लोगन के सामान्य श्रमिकन के श्रेणी में शामिल कऽ लीहल गइल बा. एह तरे उनका कानूनी कवच मिल गइल बा एह से उनका समान अधिकार, सप्ताहांत पऽ छुट्टी अउर न्यूनतम वेतन के अधिकार मिल गइल बा.
बिहार के मुजफ्फरपुर जिला के पारू थाना क्षेत्र में रविवार के देर रात कथित रूप से जहरीली शराब पीये से 5गो लोगन की मौत हो गइल जबकि 6गो लोग अस्पताल में भर्ती बा.
बिहार के राजधानी पटना के शास्त्रीनगर थाना क्षेत्र अंतर्गत आवे वाला पटेल नगर में झारखंड के एगो विधायक के घर में उत्तर प्रदेश के चंदौली के एगो युवती के साथे कथित रूप से सामूहिक दुष्कर्म कइल गइल.
न्यायमूर्ति अल्तमस कबीर आजु देश के 39वां प्रधान न्यायाधीश के रूप में शपथ ग्रहण कइले. राष्ट्रपति प्रणब मुखर्जी राष्ट्रपति भवन में आयोजित एगो समारोह में आजु सुबेरे 11.30 बजे न्यायमूर्ति कबीर के शपथ दिलवलन.
देश के पहिला राष्ट्रीय सुरक्षा सलाहकार ब्रजेश मिश्रा के सोमवार के अंतिम संस्कार कइल जाई. हृदय रोग के चलते काल्ह रात उनकर निधन हो गइल.
बिहार के वैशाली जिला के पातेपुर प्रखंड के सुक्की गांव में शुक्रवार के देर रात संदिग्ध नक्सली धावा बोल के उप प्रमुख अउर उनका बेटा के हत्या कऽ दिहलन.
बिहार के सीवान जिला के चाप ढाला रेलवे फाटक पऽ बुधवार के एगो इंजीनियरिंग कॉलेज के छात्रन के लेकर जा रहल एगो बस के ट्रेन के चपेट में आ जाये से बस पऽ सवार सात गो छात्रन के मौत हो गइल.
ऑल इंडिया स्टूडेंट्स यूनियन (आईसा) जवाहर लाल नेहरू विश्वविद्यालय छात्रसंघ (जेएनएसयू) के 4गो में से तीन सीट पऽ कब्जा जमवले बिया, जबकि स्टूडेंट्स फेडरेशन ऑफ इंडिया-जेएनयू (एसएफआई-जेएनयू) अध्यक्ष पद पऽ कब्जा कइले बिया.
कांग्रेस समर्थित भारतीय राष्ट्रीय छात्र संघ (एनएसयूआई) के उम्मीदवार दिल्ली विश्वविद्यालय छात्र संघ (डूसू) के कुल्ही 4गो पद पऽ विजय पताका फहरवले बाड़े.
पूर्व मध्य रेलवे के गया-मुगलसराय रेलखंड पऽ अज्ञात अपराधी शनिवार तड़के हावड़ा-नई दिल्ली एक्सप्रेस ट्रेन के छह बोगियों में यात्रियन से जम के लूटपाट कइलन.
देश के उद्योग जगत बहुब्रांड रिटेल में 51 फीसदी प्रत्यक्ष विदेशी निवेश (एफडीआई) के सरकार के फैसला के स्वागत कइलस अउर कहलस कि एकरा से सुधारन के वापसी के संकेत मिलत बा.
बिहार के मुख्यमंत्री नीतीश कुमार डीजल के दाम में बढ़ोतरी अउर रसोई गैस राशनिंग के केन्द्र सरकार के निर्णय के आम लोगन खातिर 'क्रूर मजाक' बतवलन.


text:
हिरामन सुग्गा
हिरामन सुग्गा या बड़का सुग्गा (अंग्रेज़ी:Alexandrine parakeet) सुग्गा परिवार क एगो सुन्दर चिरई हउवे जेवन देसी सुग्गा से आकर में थोड़ी सा बड़ हन होल। एही से इ के हिंदी में राय तोता भी कहल जाला।
नर हिरामन सुग्गा की गर्दन पर एगो लाल या गुलाबी रंग क पट्टी नियर कालर होले जेवन मादा में न पावल जाले। नर की पंखा पर एगो मैरून रंग क चकत्ता नियर निशान भी होला।
इ सुग्गा पूरा भारत में पावल जाला, हिमालय क पहाड़ी हिस्सा छोड़के। पाकिस्तान में इ कराँची शहर की आसपास की इलाका में पावल जाला।
इहो देखल जाय[सम्पादन]
सन्दर्भ[सम्पादन]
- ↑ Psittacula eupatria. IUCN Red List of Threatened Species. Version 2013.2. International Union for Conservation of Nature (2013). Retrieved on 26 November 2013.


text:
रामायण
रामायण कवि वाल्मीकि द्वारा लिखल गईल संस्कृत के एगो अनुपम महाकाव्य ह। एकर २४,००० श्लोक हिन्दू स्मृति के उ अंग ह जेकरे माध्यम से रघुवंश के राजा राम के गाथा कहल गइल बा। एके आदिकाव्य भी कहल जाला।
कुछ भारतीय विद्वान कहेले कि इ ६०० ईपू से पहले लिखल गईल रहल। ओकरा पीछे कारन इ बा कि महाभारत जे एकरे बाद आइल, बौद्ध धर्म के बारे में मौन ह जबकि एमें जैन, शैव, पाशुपत आदि अन्य परम्पराओं के वर्णन बा। अतः रामायण गौतम बुद्ध के काल के पहिले के होखे के चाहि। भाषा शैली से भी इ पाणिनि के समय से पहिले का होखे के चाहि। रामायण के सात अध्याय हैं जेके काण्ड के नाम से जानल जाला।


text:
गाजीपुर जिला के मुहमदाबाद इलाका में शनिचर का दिने फिरोजपुर गाँव का लगे रेल लाइन पर एगो अनजान आदमी के रेल से कटाइल लाश मिलल. मीरगंज का लगे एक आदमी ट्रेन से गिर के मर गइल रहे. ओकरो लाश मिलल.
दुनु लाश के चिन्हे के कोशिश होखत बा आ लाशन के पोस्टमार्टम खातिर भेज दिहले बिया पुलिस.
(वार्ता)
गाजीपुर में रेल लाइन पर दू गो अनजान लाश मिलल
गाजीपुर जिला के मुहमदाबाद इलाका में शनिचर का दिने फिरोजपुर गाँव का लगे रेल लाइन पर एगो अनजान आदमी के रेल से कटाइल लाश मिलल. मीरगंज का लगे एक आदमी ट्रेन से गिर के मर गइल रहे. ओकरो लाश मिलल.


text:
कहल जा रहल बाटे कि एह माला में 5 करोड़ रूपया से बेसी के नोट रहे। एह मुद्दा पर मंगलवार के लोकसभा में सपा, कांग्रेस, भाजपा आ जदयू के सदस्य मिल के भारी हंगामा कइले सन। विपक्षी दल मायावती के गला में नोटन के माला डाले जाये के मामला में मनी लॉन्ड्रिंग कानून के तहत कारवाई करे के मांग उठावत रहले सन। भारी शोरगुल के कारण सदन के दू बेर स्थगित कइल गइल आ बाद में बैठक 12 अप्रैल तक खातिर कइ दिहल गइल।
लोकसभा के बजट सत्र के पहिला दौर के मंगलवार के अंतिम दिन रहे। दोसरा दौर 12 अप्रैल से शुरू होई, जवन कि 7 मई ले चली। सदन में शून्यकाल के दौरान सपा आ कांग्रेस के सदस्य लोग भी माया के माला के मुद्दा पर जम के हंगामा कइल। सपा प्रमुख मुलायम सिंह यादव आ उनुकरा पार्टी के सांसदन के आ कांग्रेस के जगदम्बिका पाल के ई कहत सुनल गइल कि मायावती के कथित तौर पर नोटन के ई जवन हार पहिरावल गइल बा, ओकर कीमत 10 से 15 करोड़ रूपया के बीच बाटे। भारी शोरगुल के बीच ई लोग माँग कइल कि सरकार एह धन के स्त्रोत के पता लगावे। कांग्रेस एह माला के कीमत 22 करोड बता रहल बिया, ओहिजे कुछ अन्य पार्टी एकर कीमत 60 करोड तक आँक रहल बाटे।
माया बोलवली बैठक
लखनऊ। एही बीचे, उत्तर प्रदेश के मुख्यमंत्री मायावती एहिजा नोट के माला को लेके हो रहल विवाद के बाद राज्य के मंत्रियन अउर बसपा सांसदन के बैठक बुधवार 12 बजे अपना आवास पर बोलवले बाडी। मानल जा रहल बाटे कि मायावती के सोमवार के पार्टी के रैली में पहिरावल नोटन के माला के मामला में बसपा के कई नेता लोग पर कारवाई हो सकेला।


text:
माटी-बेटी के रिश्ता
द संडे इंडियन के जरिए त्रिनिदाद अउर टोबैगो के प्रधानमंत्री कमला प्रसाद बिसेसर के आपन पुरखन के गांव बिहार भेलूपुर गांव आवे के जानकारी मिलल. एतना जादा जानकारी तऽ एहिजा के अखबारो में ना छपल रहे. आपन गांव छोड़ के भागल एगो लइका के जब अंगरेज गिरमिटिया मजूर बना के हजारो मील दूर भेज देलस अउर ओकरा परिवार के कई पीढ़ी तक कवनो जानकारी ना मिल पावल. केतना दरद भरल जिनगी के ऊ क्षण बा जेकरा में माई-बाबू से अलगा भइला पऽ मने-मन रोअत-सिसकत ऊ ओह देश में पहुंच गइल जहवां से ऊ कवनो संदेश भेज पावे में असमर्थ रहे. कमला पुरखन के गांव जाके रोवे लगली जइसे बेटी ससुरा से नइहर आइल होखे. हजारो दर्शकन के आंख में लोर रहे. नेह, छोह-बिछोह सब संगही उमड़त रहे. कमला प्रसाद बिसेसर के बात करत-करत रूमाल से आंख के लोर पोछत देख के लागल कि आपन माटी-बेटी के रिश्ता कबहूं भुलाइल नइखे जा सकत.
राधेश्याम केसरी
देवरिया, गाजीपुर, उत्तर प्रदेश
व्यवस्था पऽ चोट बा
'तबाही के मंजर' में दिल दहला देवे वाला कवर स्टोरी पढ़ के लागल कि द संडे इंडियन अबहियों अइसन समाजिक मुद्दा उठा रहल बा, जेकरा सरकार अउर जनप्रतिनिधि नजरंदाज कऽ रहल बाड़े. बात असम में रोंगटा खड़ा कऽ देवे वाला ऑल असम स्टूडेंट यूनियन, बंगाली अउर मुस्लिम समुदाय के होखे चाहे इंदिरा गांधी के हत्या से उपजल कांग्रेसियन अउर सिखन के बीच के दंगा के, भागलपुर में भइल सांप्रदायिक दंगा के बात कइल जाव चाहे बाबरी विध्वंस भइला से भइल सांप्रदायिक हिंसा के, ई पत्रिका बहुते खूबसूरती से आपन बात रख के व्यवस्था पऽ चोट कइले बिया. बात चाहे मेरठ, मुंबई, आंध्र, केरल, गुजरात, कावेरी दंगा के होखे चाहे सिख विरोधी दंगा पीडि़तन के, आजुओ ई लोग इंसाफ खातिर भटक रहल बाड़े, ई सच्चाई जानत तऽ सभे बा, बाकिर केहू आगे नइखे आवत. अइसन में एह पत्रिका के कदम सराहनीय बा. गौरव कुमार
सासाराम, बिहार
सरकार उठावे कठोर कदम
नकली नोट के कारोबार एतना जादा हद तक बढ़ गइल बा, एकर जानकारी हमरा द संडे इंडियन के मार्च के अंक के पढ़ के लागल. केतना शर्मनाक बात बा कि बड़-बड़ नेता आ अफसर एह बात के जानत तऽ बाड़े बाकिर एकरा खातिर कवनो अइसन ठोस कदम नइखन उठावत जेकरा से एकरा पऽ पूर्ण रूप से रोक लाग सके. भारत के विकसित देश बने के सपना कइसे साकार होई जब दुश्मन देश हमनी के अर्थव्यवस्था के चौपट करत रहिहें. आपन देश में जाली नोट छापल जाता तऽ हमनी के सरकार के सूचना तंत्र कमजोर बा, जेकरा मजबूत करे के जरूरत बा. अगर बाहर के देश से आवऽता तऽ एकर मतलब कि हमनिए के देश के कुछ अकर्मठ अउर अनिष्ठïावान अधिकारी अउर कर्मचारी एह षड्यंत्र में शामिल बाड़े. जेकर पहचान कऽ के सरकार के चाहीं कि अइसन दंड देवे के प्रावधान करे कि केहू अइसन कारोबार करे के जुर्रत ना कऽ सके.
अनुपमा कुमारी
पटना, बिहार
नकली नोट के कारोबार- रोके सरकार
द संडे इंडियन के मार्च के अंक में प्रकाशित विशेष खबर 'जालसाज-जाल-जंजाल' पढ़ के लागल कि काहें देश में नकली नोट के कारोबार बढ़ते जा रहल बा. जबकि देश के सरकार के पता बा कि ई नकली नोट पाकिस्तान से तस्करी कऽ के भारत के विभिन्न राज्यन में पहुंचावल जाला, तबो तस्करी जारी बा. नकली नोट के तस्करी के पाछे दूगो बाते हो सकेले. पहिला ई कि नकली नोट के तस्करी के रोकल सरकार के बस के बात नइखे (शायद हमरा सुरक्षा तंत्र के खामियन के चलते सरकार तस्करी के ना रोक पा रहल होखे) अउर सरकार सिर्फ ई बता के ही देश के आवाम के चौकन्ना कऽ रहल बिया कि बाजार में दौड़ रहल मुद्रा में .75 फीसदी नकली नोट बा. दोसर बात ई हो सकेले कि, देश में नकली नोट के तस्करी अउर ओकरा भारतीय बाजार में दौड़ावे के पाछे सरकार के कुछ बड़ राजनेता अउर अधिकारियन के मिलीभगत होखे. हालांकि हमरा पहिली वाली बात सही होखे के संकेत जादा लागेला. पाकिस्तान के आईएसआई चाहत बिया चाहे सीधा कहीं तऽ पाकिस्तान चाहत बा कि समय-समय पऽ भारत के अर्थव्यवस्था पऽ चोट कइल जाव अउर भारत के आर्थिक स्थिति कमजोर हो जाव. सरकार के एह तस्करी के रोके खातिर कड़ा से कड़ा कदम उठावे के जरूरत बा.
सुमन कुनाल
अंबाला कैंट
माया के अजब माया
द संडे इंडियन के मार्च के अंक में छपल रिपोर्ट 'बढ़त जोश, घटत वोट' के पढ़ के बसपा सुप्रीमो आ मुख्यमंत्री मायावती उर्फ बहन जी के संबंध में ई कहल जा सकेला कि त्रेताजुग में भगवान राम अहिल्या अउर शबरी के उद्धार कइले आ कलियुग में काशीराम मायावती के. बसपा के संस्थापक स्व. कांशीराम के भाई दलबारा सिंह सही कहले बाड़े कि 'मायावती जी कांशीराम के मिशन के कमीशन में बदल दिहले बाड़ी. कांशीराम के कहनाम रहे कि 'एक वोट एक नोट बाकिर मायावती ओकरा बदल के कऽ दिहली 'एक टिकट एक करोड़. अब तक मायावती के सफलता मिलत रहल अउर ऊ तीन बेर उत्तर प्रदेश के मुख्यमंत्री भी बन गइली. मायावती के नीति अउर नारा हमेशा बदलत रहेला. मायावती सबसे पहिले 'तिलक, तराजू और तलवार, इनके मारो जूते चार के नारा देके अनूसूचित जाति वोट बैंक के बसपा के झोली में डाल लिहली. ओकरा बाद नारा बदलल अउर सपा के जड़ से उखाड़ फेंके खातिर नारा दीहल गइल 'चढ़ गुंडों की छाती पर, बटन दबाओ हाथी पर अउर एह बेर विधानसभा चुनाव में जनसभा के दौरान नारा देत रहली कि 'चढ़ विपक्ष की छाती पर बटन दबाओं हाथी पर'.
निमित जायसवाल
मुरादाबाद, उत्तर प्रदेश
सपा बनल माया के विकल्प
दलित वर्ग के पास पहिले विकल्प ना रहे बाकिर आज मायावती के कामकाज से नराज दलित वर्ग के पास भाजपा, सपा समेत कइगो अउरो पार्टी विकल्प के रूप में बाड़ी स. विधान सभा चुनाव के दौरान मायावती जवना जिला में भी जनसभा के संबोधित करे गइली, ओहिजा इहे कहली कि हम दलित के बेटी हईं, रउआ हमरा वोट देइब तब हम मुख्यमंत्री बनब. सोशल इंजीनियरिंग के तहत बसपा प्रदेश के जनता के बेवकूफ बनावे के काम कइलस. मायावती के अब तक के राजनैतिक सफलता के पाछे जातिगत विषय काफी अहम रहल बा. उत्तर प्रदेश के 2007 के विधानसभा चुनाव में बहुजन समाज पार्टी सबसे जादा सीट हासिल कइलस बाकिर दू बरिस बाद 2009 में भइल लोकसभा चुनाव में बसपा के उत्तर प्रदेश में 80 में से खाली 20 सीट मिल पावे के का कारण रहे, जबकि ई लोकसभा चुनाव बहन जी प्रधानमंत्री बने के सपना देखत लड़ल रहली. सिर्फ सपा के आतंक से मुक्ति पावे खातिर 2007 में प्रदेश के जनता बसपा के आपन समर्थन देले रहे बाकिर उनकर चालढ़ाल देख के लोकसभा चुनाव में उनका ऊ समर्थन ना मिलल आ एह बेर जनता के निर्णय चउंकावे वाला रहल. सांच कहीं तऽ सपा दलितन खातिर भी माया के विकल्प बिया.
अनिता
नई दिल्ली
युवा सम्हरिहें राजनीति
द संडे इंडियन के 'बदलिहें हिंदुस्तान-गंउआ के जवान' कभर स्टोरी वाला मार्च, 2012 के प्रेरणा देवे वाला अंक पढ़े के मिलल. एह अंक में जवन सामग्री दीहल गइल रहे ओकरा खातिर हम प्रधान संपादक अरिंदम चौधरी आ पूरा संपादकीय टीम के बहुते आभारी बानी. हम द संडे इंडियन के नियमित पाठक इर्हं आ एक्के बइठकी में पूरा पत्रिका पढ़ला से अपना के रोक ना पावेनी. रउआ अपना संपादकीय में भारतीय व्यापारियन के समस्या के बारे में कस्टम विभाग में फइलल भ्रष्टाचार के ओर आम जन-मानस के धेयान आकर्षित कइले बानी, जवना खातिर रउआ हार्दिक बधाई के पात्र बानी. हम उमेद करत बानी कि आगे आवे वाला समय में भी एही तरे के समस्या सब के ओर भारत सरकार के धेयान जरूर जाई अउर एह समस्या से राहत देवे के कवनो ना कवनो कोशिशो कइल जाई. एकरासाथे रउआ भारत के भ्रष्टाचार मुक्त शासन व्यवस्था अउर जनसरोकार के तरजीह देवे वाली साफ-सुथरा राजनीति के बीड़ा उठावे वाला कुछ जुनूनी नौजवानन के कहानियो प्रकाशित कइले बानी. हमार मानल बा कि एकरा से ना खाली भारतीय जन मानस के अपना प्रत्याशियन के चुने में आसानी होई बलुक देश के नौजवानन के देश हित में काम करे के प्रेरणो मिली.
डॉ. जगदीश गांधी
लखनऊ, उत्तर प्रदेश
सब्सिडी खतम कऽ देवे के चाहीं
द संडे इंडियन के मंथन कॉलम में छपल प्रसून एस. मजुमदार जी के आलेख 'भ्रष्टाचार बढ़ावत बिया सब्सिडी' पढ़ के लागल कि देश में दीहल जाये वाली हर तरे के सब्सिडी के खत्म कऽ देवे के चाहीं काहेंंकि जेकरा खातिरसब्सिडी बा, जब ओकर लाभ उनका तक पहुंची ना पा रहल तऽ एकरा बंद कऽ दीहल ही उचित बा. प्रसून एस. मजुमदारजी बिल्कुल ठीक कहले बानी कि राजनीतिक दल रणनीति के तहत सब्सिडी शब्द के लाभ उठा के खाली लोगन के भरमावात बाड़े. मजुमदारजी जइसने हमहूं मानेनी कि सब्सिडी देवे के इरादा बहुत नेक बा बाकिर अगर हकीकत देखीं तऽ इहे पता चली कि ई भारतीय अर्थव्यवस्था के गर्त में ले जा रहल बा. देश के सब्सिडी बिल हर साल एक लाख करोड़ के आंकड़ा पार कऽ जाला. देश में डीजल पऽ सब्सिडी देवे पऽ हर साल पचास हजार करोड़ रुपया के खर्च आ रहल बा बाकिर रउआ एगो बात सोचीं कि का रउआ कवनो गरीब के डीजल कार चलावत देखले बानी? एगो अउर अहम बात ई कि देश में हर साल एलपीजी सिलेंडर पऽ बीस हजार करोड़ रुपया के सब्सिडी दीहल जा रहल बा बाकिर का गरीबी रेखा से नीचे के कवनो आदमी कबहीं सिलेंडर के इस्तेमाल करेला. विश्वास ना होला बाकिर आंकड़ा झूठ ना बोलेला!
सौरभ सुमन
सीवान, बिहार
दंगा के सांच इहे बा
द संडे इंडियन के मार्च के अंक में छपल कभर स्टोरी 'दरद दंगा के' पढ़ के बहुते अचरज भइल. सांच में द संडे इंडियन में प्रकाशित सगरो लेख आ समाचार आम जन-मानस के देश में फ इलल समस्या सब के जाने के साथे ओह समस्या सब के समाधान खातिर उठावल जाये वाला कदम के ओर भी स्पष्ट मार्गदर्शन देला. एह पत्रिका में तरे-तरे के विषय पऽ तरे-तरे के विश्लेषण अउर विचार व सुझाव पढ़े के मिलेला. एह बेर दंगा के बारे में जानकारी देत इतिहास में बीतल बात के दोहरावे के साथे इहो बतावे के कोशिश कइले बानी कि कवनो लड़ाई चाहे दंगा कइला से केहूं के भला ना होला अगर होला तऽ सिर्फ नोकसान. पत्रिका में छपल सगरो लेख खातिर उनका लेखकन के साथे-साथे पत्रिका के संपादक मंडल के सब सदस्य हार्दिक बधाई के पात्र बाडऩ. हमरा उमेद बा कि ई दौर अइसहीं आगे भी चलत रही.
विशाल भारद्वाज
नैनीताल, उत्तराखंड
का जज्बा रहे शहीदन में
द संडे इंडियन के 4 मार्च के अंक में इतिहास बोलेला कालम में छपल 'भगत सिंह, राजगुरु, अउर सुखदेव के पाती गर्वनर के नामे' पढ़ली, जवन बहुते रोचक अउर जानकारी से भरल लागल. अइसन पुरान पाती कवनो अउर पत्र-पत्रिका में ना छपेले, सिर्फ द संडे इंडियन में ही ई पढ़े के मिलेला. कवन दौर रहल होई जब एगो इंसान घर-बार छोड़ के देशभक्ति के नशा में चूर होके देश खातिर बलिदान देवे खातिर तइयार हो जात रहले. देश खातिर फांसी चढ़ के जवन
जज्बा ई तीनो शहीद देखवले ओकरा बारे में कुछ भी कहल ओह जज्बा के तौहीन कइल होई काहेंकि ना तऽ हमनी आज ओह तरे के जज्बा देखा सकेनी चाहे सांच कहीं तऽ हमनी में से केहूं में ओह तरे के जज्बे नइखे, देश खातिर बलिदान होखे के बाते छोड़ दीं.
एन. के. तिवारी
छत्तीसगढ़, मध्य प्रदेश
केहू तऽ खबर लेस यमुना के
द संडे इंडियन पत्रिका में 'खबर खंगार के' कॉलम छपल खबर 'यमुना के सफाई कइसे बनी सच्चाई' पढ़ के लागल कि केहू के तऽ यमुना के खबर लेवे के चाहीं. यमुना आज दिल्ली के 70 फीसदी से जादा पानी के जरूरत के पूरा कऽ रहल बाड़ी. सरकार के यमुना के सफाई खातिर ठोस कदम उठावे के चाहीं. एह मामला में खाली सरकार नइखे बलुक एनजीओ अउर आम जनता के साथे मिलके काम करे अउर सरकार के जगावे के जरूरत बा. तनी सोचीं कि यमुना में केतना फैक्ट्री, कारखाना अउर औद्योगिक क्षेत्र के गंदगी जाके गिरेले अउर हम ओही यमुना के पानी पीयेनी. हालांकि पिछला कुछ समय में कइगो समाजिक संस्था अउर कइगो बड़ संत यमुना के सफाई के मुद्दा के लेके एकरा से जुड़ल बाड़े. अगर वाकई सरकार यमुना के सफाई चाहत बिया तऽ ओकरा एगो सफाई अभियान चलावे के
पड़ी अउर ओकरा खातिर एगो स्वतंत्र निकाय के जरूरत होई.
विनीत त्यागी
जिंद, हरियाणा


text:
पाकशास्त्र
इ विकीपीडीया क भोजपुरी हिस्सा हऽ, एसे एकर सुरुआत भोजपुरी भोजन से कइल ठीक रही| ओइसे भोजपुरी छेत्र खुदहीं बहुत बिभिन्न ह लेकिन कुछ पकवान ऐसन हउअं जौन हर जगह समान रूप से पसन्द कइल जालं। ए छेत्र के सबसे पर्सिद्ध एवं जानल मानल पकवान भइलहुं पर बाटी (लिट्टी) चोखा इहां क प्रमुख भोजन नइखे। गांव देहात क अदमी आजो दुन्नो पहर दाल भात चाहे रोटी तरकारी खाइल पसन्द करेलं। देखल जाए त बाटी चोखा एक तरह से रोजाना क भोजन नाहीं बल्कि सामूहिक भोज जादे ह। चार अदमी मिल गइलं, खेत किनारे चाहे कत्तों गोइंठा उपला लेके बैठ गइलं। कहीं से आटा आ गइल त केहू के खेत से आलू भंटा(बैंगन), प्याज लहसुन मंगा गइल। बस बतकही चालू अउर काम सुरू। एह लेख में आप लोगन के ई कुल पकवान बनावे क ठेठ तरीका बतावल जाई।


text:
अफ़्रीका क भूगोल
अफ़्रीका क भूगोल अफ़्रीका महाद्वीप की भौगोलिक तत्वन आ उन्हन की एक जगह से दुसरा जगह कि बीच विस्तार क वर्णन हवे।
अफ़्रीका, अफरीका, या अफिरका (भोजपुरी उच्चारण) एगो महादीप हवे जेवना में ६२ गो राजनीतिक खंड (देस) बाने कुल। एकर बिस्तार भूमध्य रेखा की उत्तर आ दक्खिन दुनों और बा आ ई एशिया की बाद दूसरा सभ्से बड़हन महादीप हवे। अफ़्रीका क क्षेत्रफल ३०३६८६०९ वर्ग किलोमीटर बाटे।
यूरोप से अफ़्रीका के भूमध्य सागर अलगा करे ला आ एशिया से ई लाल सागर की द्वारा अलग होला। एशिया से ई महादीप स्वेज थलडमरू से जुड़ल बा जेवना के खनि के स्वेज नहर बनावल गइल बा, हालांकि कबो-कबो स्वेज की पुरुब ओर क सिनाई प्रायदीप भी अफिरके क हिस्सा मान लिहल जाला।
अफिरका क सबसे ऊँच पहाड़ किलिमंजारो परबत हवे, सबसे लमहर नद्दी नील नदी ह आ सबसे बड़हन झील विक्टोरिया झील हउवे।
भू आकृति[सम्पादन]
अफ्रीका के पठारन क महादीप कहल जाला।